Έξυπνο σύστημα αποθήκευσης ενέργειας οικιακών συστημάτων από την Huawe\nΔιαβάστηκε από 1276 αναγνώστες - Ημερομηνία δημοσίευσης: 28/5/2021\nΗ αποθήκευση ενέργειας θα διαδραματίσει σημαντικό ρόλο στην ενεργειακή μετάβαση. Ο Boukevander Weerdt, Huawei Solutions Manager, παρουσιάζει το LUNA2000, το έξυπνο σύστημα αποθήκευσης ενέργειας (ESS) οικιακών συστημάτων της Huawei.\nΟ Διευθυντής της Huawei Solutions Boukevander Weerdt αναφέρει: «Το τμήμα Έρευνας και Ανάπτυξης δημιούργησε το LUNA2000, το έξυπνο σύστημα αποθήκευσης ενέργειας ESS. H μπαταρία οικιακής χρήσης της Huawei, λειτουργεί με μονοφασικούς ή τριφασικούς μετατροπείς μέχρι 10 kW, optimizersκαι την εφαρμογή για την παρακολούθηση της ροής ενέργειας.»\nH μπαταρία οικιακής χρήσης της Huawei, αποτελείται από συστοιχία συσσωρευτών στοιβαζόμενες: η μονάδα διαχείρισης ή διασύνδεσης βρίσκεται στην κορυφή και συνδέεται με μια, δύο ή τρεις μονάδες συσσωρευτώνπου περιλαμβάνουν ενσωματωμένο optimizerενέργειας. «Ονομάζουμε τη συσκευή Smart String ESS, έξυπνη δηλαδή», εξηγεί ο Vander Weerdt, «καθώς υπάρχει η δυνατότητα να συνδέσουμε σε σειρά τις μονάδες συσσωρευτών όπως ακριβώς και τα πάνελ σε μια στοιχειοσειρά με τον μέγιστο αριθμό των τριών μονάδων. Κάθε μονάδα συσσωρευτών έχει ενσωματωμένο έναν optimizerενέργειας που ρυθμίζει τη διαδικασία φόρτισης και εκφόρτισης εντός της μονάδας. Αυτό αποτρέπει την εμφάνιση ανεπιθύμητων διακυμάνσεων ρεύματος και τον κίνδυνο υπερφόρτισης, πλήρους εκφόρτισης ή υπερθέρμανσης. Το σύστημα έχει δυνατότητα σε αποθηκευτική ενέργεια από μία μονάδα διαχείρισης και μια μονάδα συσσωρευτών(5 kWh) μέχρι δύο μονάδες διαχείρισης με συνολικά έξι μονάδες συσσωρευτών και χωρητικότητα 30 kWh.»\nΜια μπαταρία καθιστά δυνατή την αποτελεσματική χρήση της παραγόμενης ισχύος από τα φωτοβολταϊκά πλαίσια. Η ιδιοκατανάλωση είναι πάντα προτεραιότητα και η περίσσεια ηλεκτρικής ενέργειας αποθηκεύεται προσωρινά. Μόνο όταν η μπαταρία είναι πλήρως φορτισμένη, υπάρχει τροφοδοσία προς το δίκτυο. «Το πιο σημαντικό αναφορικά με μια μπαταρία είναι ότι η ισχύς του μετατροπέα σας, δεν καθορίζει πλέον τη μέγιστη ισχύ της φωτοβολταϊκής σας εγκατάστασης » αναφέρει ο Vander Weerdt.\n« Ας υποθέσουμε ότι έχουμε στη διάθεσή μας έναν μετατροπέα με ισχύ 5kWp, που μας δίνει τη δυνατότητα να συνδέσουμε 10kW φωτοβολταικά πλαίσια. Σε αυτές τις συνθήκες το σύστημά μας είναι υπερδιαστασιολογημένο, και υπό φυσιολογικές συνθήκες θα είχαμε ενεργειακές απώλειες. Ονομάζεται «clippinglosses». Όμως, συνδέοντας τη λύση αποθήκευσης της Huaweiστον μετατροπέα, ο μετατροπέας έχει τη δυνατότητα ταυτόχρονης παροχής ισχύος 5kWπρος τη μπαταρία και το δίκτυο. Με αυτόν τον τρόπο η συνολική ισχύς του μετατροπέα είναι διπλάσια της ονομαστικής του. Έτσι λοιπόν οι περιορισμοί ισχύος προς το δίκτυο αποτελούν παρελθόν. Η μια προσπάθεια έχει διπλό όφελος στο τέλος της ημέρας.\nΟ Vander Weerdt επισημαίνει: «Ο τύπος μπαταριών με κυψέλες LFP (λιθίου φωσφορικού σιδήρου) είναι ιδανικός για αυξημένη ασφάλεια». Όσον αφορά στην ασφάλεια και προστασία που παρέχει το συστήματος αποθήκευσης της Huawei, θα μπορούσε να διαχωριστεί σε τρία επίπεδα. Στις κυψέλες σιδήρου φωσφορικού λιθίου, που παρέχουν ασφάλεια και αξιοπιστία λειτουργίας. Στη μονάδα κάθε μπαταρίας όπου υπάρχουν εγκατεστημένοι 8 αισθητήρες για τον έλεγχο της θερμοκρασίας των κυψελών, εξασφαλίζοντας έτσι ότι δεν θα υπάρχει υπερθέρμανση των κυψελών και κατά συνέπεια έλεγχο σε όλη τη μονάδα μπαταρίας. Και τέλος στο επίπεδο του συνολικού συστήματος αποθήκευσης που λόγω της κατασκευαστικής δομής του, δίνεται η δυνατότητα να απομονωθεί μια μονάδα μπαταρίας που είναι προβληματική χωρίς να επηρεαστούν οι υπόλοιπες, συνεχίσουν την ομαλή λειτουργία τους, φυσικά χωρίς ηλεκτρολογικό κίνδυνο για τον τεχνικό που αφαιρεί την προβληματική μονάδα.\nΤο σύστημα ESS μπορεί να συνδεθεί σε ένα Βackup box (πίνακας) που τροφοδοτεί με ενέργεια επιλεγμένα φορτία σε περίπτωση διακοπής ρεύματος. Ένα Backupbox δεν είναι το ίδιο με ένα UPS. Επομένως, δεν υπάρχει συνεχής τροφοδοσία με αποτέλεσμα το σπίτι να γίνεται σκοτεινό για λίγα δευτερόλεπτα πριν ξεκινήσει η λειτουργία του backupbox. Το backupbox μπορεί επίσης να εκκινήσει με χειροκίνητο τρόπο για να τροφοδοτήσει ένα απομονωμένο σύστημα.\nΟ Vander Weerdt υπογραμμίζει: «Ο μετατροπέας είναι η καρδιά του συστήματος, από τη μια πλευρά τα Φ/Β πλαίσια και από την άλλη, το σύστημα αποθήκευσης με τις μονάδες μπαταρίας. Τα στοιχεία του συστήματος αναγνωρίζονται αυτόματα και ρυθμίζονται μέσω μιας εφαρμογής (app). Αυτό διαρκεί από ενάμιση έως τρία λεπτά και για έναν εγκαταστάτη είναι πολύ χρήσιμο και αποτελεσματικό. Μέσα σε σύντομο χρονικό διάστημα έχετε μία ολοκληρωμένη εικόνα του τρόπου λειτουργίας ολόκληρου του συστήματος και επομένως μπορείτε να εντοπίσετε που βρίσκεται ένα πιθανό πρόβλημα».\nΥπάρχει μόνο ένας τύπος ανά στοιχείο. Αυτό ισχύει για τον μετατροπέα, τονoptimizer, την εφαρμογή, το ESS κ.λπ. Ο χρήστης / εγκαταστάτης δεν χρειάζεται να επιλέξει, είναι απλώς θέμα σύνδεσης. Το σύστημα είναι συμβατό με όλους σχεδόν τους τύπους Φ/Β πλαισίων πολυκρυσταλλικά / μονοκρυσταλλικάτης αγοράς.\nΓια μονοφασική σύνδεση, για παράδειγμα σε ένα μικρό σπίτι, μια οικιακή μπαταρία όπως το Luna2000 καθιστά δυνατή τη λειτουργία off-grid. «Πρέπει να προσέχετε για φορτία αιχμής», προειδοποιεί ο Boukevander Weerdt. «Τα κλιματιστικά, για παράδειγμα, έχουν υψηλό ρεύμα εκκίνησης του συμπιεστή και οι αντλίες θερμότητας μπορούν επίσης να προκαλέσουν υψηλά ρεύματα κατά την εκκίνηση. Όμως όποιος το γνωρίζει αυτό και το λαμβάνει υπόψη μπορεί να λειτουργήσει και χωρίς σύνδεση με το δίκτυο. Αυτή είναι μια καλή προοπτική στο πλαίσιο της ενεργειακής μετάβασης».\nTags:\tHUAWEI, HUAWEI SOLAR, ΑΥΤΟΝΟΜΑ ΣΥΣΤΗΜΑΤΑ, Β2Β - ΦΩΤΟΒΟΛΤΑΪΚΑ, Β2Β - ΦΩΤΟΒΟΛΤΑΪΚΑ, ΕΛΛΗΝΙΚΑ ΝΕΑ, ΣΥΣΤΗΜΑΤΑ ΑΠΘΗΚΕΥΣΗΣ


Το «βάδισμα του ναυτικού» και η ισορροπία | Βιονευρολογικά Το «βαδισμα του ναυτικου» και η ισορροπια - ΤΟ «ΒΑΔΙΣΜΑ ΤΟΥ ΝΑΥΤΙΚΟΥ» ΚΑΙ Η ΙΣΟΡΡΟΠΙΑ\nΕίναι χαρακτηριστική, σε μερικούς ασθενείς, η βάδιση που έχουνε με διευρυμένη τη βάση των βημάτων και συγκεκριμένες ταλαντεύσεις. Όταν συμβαίνει αυτό, πρέπει να σκεφτούμε ότι έχει δημιουργηθεί μια βλάβη στην παρεγκεφαλίδα από πολλές αιτίες και πρέπει να γίνουν οι ανάλογες εξετάσεις και η άμεση θεραπεία των ασθενών. Οι αιτίες μπορεί να είναι ένα εκφυλιστικό σύνδρομο που τρέχει αργά ή μια αγγειακή ή λοιμώδης διαταραχή . Πάντως, αυτό το βάδισμα είναι δυνατόν να γίνει και συνήθεια και έτσι το αποτέλεσμα να μη φαίνεται σαν παθολογικό.\nΠρόκειται για ένα άκρως καινούριο κεφάλαιο της ιατρικής, όπου έχουμε ένα παράλληλο βηματισμό νέων ανακαλύψεων και θεραπευτικών προσπαθειών Περισσότερα...\nΟι πόνοι στον οφθαλμό χαρακτηρίζονται από χρόνια συμπτωματολογία. Περισσότερα...


ΕΚΦΡΑΣΟΥ - ΚΙΚΗ ΚΩΝΣΤΑΝΤΙΝΟΥ: Ο ΣΥΝΔΑΙΤΥΜΟΝΑΣ ΜΟΥ - ΚΙΚΗ ΚΩΝΣΤΑΝΤΙΝΟΥ\nΘα σε ταΐσω με τα ίδια μου χέρια,\nΘα ρίξω μέσα στο ποτήρι,\nνερό για να πιεις,\nπροερχόμενο από στάχτες.\nθα σου προσφέρω ως επιδόρπιο\nαπό την πιο γλυκιά μου αρτηρία.\nΜα αν τύχει και θες περισσότερο,\nθα φροντίσω να τις φράξω Όλες.\nΘα ανάψω στο τραπέζι μας, κεριά\nνα σου θυμίσουν την ιστορία του Ίκαρου και του Δαίδαλου.\nΝα θέλεις να πετάξεις μαζί τους, να απογειωθείς, να πας κοντά στον ήλιο\nΚαι σύντομα, να βρεθείς στη θάλασσα.\nΚαι πιο βαθιά… και πιο βαθιά\nΣτον πάτο της.\nΘα βάλω και μουσική να παίζει,\nαπό ένα χαλασμένο τρανζίστορ που έκλεψα πριν χρόνια\nΑπό ένα γέρο, ζητιάνο,\nπου ήταν όλη του η περιουσία.\nΜουσική ζωντανή δε θα έχω,\nΟύτε θεατές, Ούτε αυλαία θα χρειαστεί να ρίξω\nΤις κόκκινες κουρτίνες όμως,\nθα τις αφήσω να κλείσουν το μαύρο, εκείνο, παράθυρο.\nΣυζήτηση δεν ξέρω αν ωφελεί να κάνω\nΊσως όλα, να τα είπανε τα μάτια μου,\nμέσα από τον\nΌμως σαν τύχει και ερωτηθώ\nθα γνέψω έναν ήχο από την κιθάρα μου.\nΕκείνη την κιθάρα ξέρεις,\nεκείνη, με το φθινοπωρινό το φύλλο.\nΚι ήταν Άνοιξη, τότε\nμα ήρθε καλοκαίρι.\nβιάζομαι να φύγω.\nΘα κλειδώσεις εσύ.\nΟ Συνδαιτυμόνας Μου\nΤο έγραψα πριν λίγο και με αγάπη, το μοιράζομαι, μαζί σας.\nΗ αλήθεια είναι πως δυσκολεύτηκα να βρω φωτογραφία να το συνοδέψω αλλά ευτυχώς χάρη στην αγαπημένη μου ποιήτρια Βίκυ Δερμάνη, βρήκα αμέσως την επάνω φωτογραφία, όταν της ζήτησα να με βοηθήσει γιατί στο google δε μπορούσα να βρω κάτι που να ταίριαζε με το ποίημα ή έστω κάτι που να ένιωθα άνετα μαζί του.\nΕυχαριστώ πολύ, Βίκυ μου! <3\nΝα περνάτε όμορφα, εκφραστικοί μου!\nGiannis Pit 21 Ιουνίου 2017 - 2:44 μ.μ.\nΚική μου από τα καλύτερά σου...!!! μπράβο κορίτσι μου...! πολύ δυνατό και ξέρεις γιατί ξεχωρίζει ; γιατί κρύβει αυτήν την "κόντρα" έκφραση που συναντάμε ως γκρίζο μέσα μας.\nΕιλικρινά με συγκίνησε και το θεωρώ ένα μικρό σου αριστούργημα.\nΠάντα τέτοια κοπέλα μου.\nMia 22 Ιουνίου 2017 - 1:22 π.μ.\nΒαθυστόχαστο. Αγαπώ το φωτογραφία που το συνοδεύει.\nANNA Flo 22 Ιουνίου 2017 - 9:08 π.μ.\nΠολύ καλό Κικίτσα μου! Πάρα πολύ δυνατό. Με συγκλόνισε.\nΠάντα εμπνεύσεις εύχομαι...\nΦιλί γλυκό σου αφήνω και μια καλημέρα όλη μέρα\nmarilena spotofart 22 Ιουνίου 2017 - 11:05 π.μ.\nΚαλημέρα Κική μου και καλό μήνα να πούμε!!!\nΝομίζω απέχει από το γνώριμο ύφος σου και τολμώ να πω ότι σου πάει πολύ!! Πολύ δυνατες σκέψεις!! Μπράβο!!\nΗ Βίκυ μας είναι εγγύηση!!!\nMemaria 24 Ιουνίου 2017 - 10:47 μ.μ.\nΚική μου υπέροχο!\nΚαι η φωτογραφία λες και βγήκε μετά για να ταιριάξει με τους στίχους!\nΑλλά όπως λέει και η Μαριλένα η Βίκυ είναι εγγύηση!\nΜαρία Νικολάου 25 Ιουνίου 2017 - 10:47 π.μ.\nΜΑΡΙΑ ΠΑΡΑΣΚΕΥΟΠΟΥΛΟΥ 29 Ιουνίου 2017 - 9:31 μ.μ.\nΕξαιρετικό! Νομίζω και λίγο διαφορετικό από όσα έχω διαβάσει.\nΚική μου συνέχισε...!!!


Κορονοϊός: Τα τρελά μέρη όπου καταφεύγουν οι πλούσιοι για να γλιτώσουν - Sputnik Ελλάδα\n04:11 26.03.2020 Λήψη σύντομου url\nΟ κορονοϊός δεν γνωρίζει χρήματα. Ωστόσο, για όσους έχουν περισσότερα χρήματα είναι πιο εύκολο να αγοράσουν ένα νησί ή ένα καταφύγιο.\nΟι δισεκατομμυριούχοι έχουν τη δική τους τακτική για να αντιμετωπίσουν την επιδημία του κορονοϊού, δήλωσε στο βρετανικό σάιτ Homes & Properties, η Πένι Μόσγκροουβ, διευθύνουσα σύμβουλος της μεσιτικής εταιρείας Quintessentially Estates.\nΣύμφωνα με την κα. Μόσγκροουβ, ο αριθμός των νέων αιτημάτων για την αγορά και ενοικίαση πολυτελών κατοικιών από τους πλούσιους έχει αυξηθεί απότομα.\nΣκωτσέζικα κάστρα, αρχοντικά με καταφύγια ή ακατοίκητα νησιά της Καραϊβικής είναι αυτό που ψάχνουν οι πλουσιότεροι στον πλανήτη.\nΈνας πελάτης, ωστόσο, εξέπληξε την κα. Μόσγκροουβ ιδιαίτερα.\n«Ένα από τα πιο συγκεχυμένα αιτήματα ήρθε από έναν παλιό πελάτη που επέστρεφε από το εξωτερικό. Διαθέτει ένα αρχοντικό 35 εκατομμυρίων λιρών στο Μέιφεαρ (περισσότερα από 37 εκατομμύρια ευρώ). Με ρώτησε αν θα μπορούσα να του βρω ένα διαμέρισμα για ενοικίαση. Όταν ρώτησα τι ήταν έτρεχε με το σπίτι του, είπε ότι δεν ήθελε να πάει εκεί για να μην το μολύνει».\nΟ νέος κορονοϊός έχει σκοτώσει τουλάχιστον 16.146 άτομα παγκοσμίως από την εμφάνισή του τον Δεκέμβριο. Περισσότερα από 361.510 κρούσματα της λοίμωξης έχουν αναφερθεί επίσημα σε 174 χώρες και εδάφη.\nνησιά, κάστρο, καταφύγιο, πλούτος, πλούσιοι, σπίτια, σπίτι, κορονοϊός


Όνειρα – fromGR2UK\nΠαίρνω αρκετά αναπάντεχα e-mails τελευταία από διάφορους αναγνώστες του blog που με ρωτάνε τι να κάνουνε, πώς να κάνουν το βήμα που έκανα εγώ και ποιο δρόμο να ακολουθήσουν. Δυστυχώς δεν μπορώ να προτείνω τίποτα. Δεν είμαι ούτε ειδήμων, ούτε έχω το αλάθητο. Έκανα μια επιλογή, την υποστηρίζω μέχρι θανάτου και θα κάνω τα πάντα για να πετύχω. Αυτό ίσως είναι και το μοναδικό που έχω να προτείνω. Ας ψάξει ο καθένας καλά μέσα του τί πραγματικά θέλει, τί πραγματικά ονειρεύεται και ας το ακολουθήσει. Γιατί το όνειρο είναι το μόνο αληθινό πράγμα που υπάρχει. Υπάρχει για την ακρίβεια ένα εκπληκτικό βιβλίο του Elio D’Anna (ιδρυτή του European School of Economics), το “School for Gods” το οποίο μου πρότεινε ένας από τους ανθρώπους που εκτιμώ ιδιαίτερα και έχω ήδη αναφερθεί σε αυτόν σαν μέντορα μου, ο κ. Γιώργος Κυριακίδης. Ίσως αυτό το βιβλίο αλλάξει και την δική σας στάση ζωής όπως άλλαξε την δική μου στάση και φιλοσοφία. Κάποιος είπε κάποτε πως τέτοια βιβλία είναι σαν τον αυνανισμό και απευθύνονται σε αποτυχημένους. Συμφωνώ εν μέρει: Τα βιβλία αυτά δεν είναι συνταγές μαγειρικής, βάζουμε 3 υλικά, τα ανακατεύουμε και πέτυχε η συνταγή. Απλώς σου δείχνουν έναν άλλο δρόμο που ήξερες οτι υπάρχει αλλά δεν μπορούσες να εκφράσεις μόνος σου. Κάθε άνθρωπος από οποιοδήποτε βιβλίο βγάζει κάτι δικό του, τελείως προσωπικό. Αυτό το βιβλίο, μιλάει για το όνειρο, είναι υπερβολικό, αιρετικό και τουλάχιστον εμένα με έκανε να δώ τα πράγματα άπο άλλη οπτική γωνία. Και με αυτή την οπτική γωνία, βρήκα το κουράγιο και έκανα αυτό το βήμα που με έφερε τώρα εδώ και σας γράφω αυτές τις γραμμές.\nΦυσικά δεν λέω να βασιστείτε απλά σε μερικά βιβλία. Αλλά το πρώτο βήμα είναι να το πάρετε απόφαση οτι αυτό θέλετε, οτι αυτό ΠΡΑΓΜΑΤΙΚΑ θέλετε και ονειρεύεστε και να αφεθείτε ολοκληρωτικά και αμετάκλητα σε αυτό. Όλα τα άλλα πιστέψτε με θα έρθουν. Με στοιχειώδη αυτογνωσία, υπομονή και επιμονή όλα γίνονται. Το μυστικό είναι όταν επιλέγεις έναν δρόμο να κάνεις τα πάντα για να πετύχεις τον προορισμό σου και ποτέ μα ποτέ να μην κοιτάξεις πίσω. Έκανες μια επιλογή και όσο δύσκολο και αν είναι, ξέχασε το πίσω και κοίτα μόνο μπροστά. Αυτό κάνω εγώ. Δυστυχώς υπάρχουν πολλοί ρεαλιστικοί παράγοντες που κάθε άνθρωπος πρέπει να υπολογίσει για ένα τέτοιο τεράστιο βήμα (οικονομικό,οικογένεια, κτλ) αλλά εδώ σταματάνε οι συμβουλές μου γιατί αυτό είναι κάτι τελείως υποκειμενικό. Πάντως πιστέψτε με, όταν θέλεις κάτι πολύ, όταν έχεις ένα όνειρο και δώσεις τα πάντα για να το πετύχεις, τότε θα το πετύχεις. Το έχει πει και ο Paulo Coehlo: “Όταν θέλεις κάτι πολύ. όλο το σύμπαν συνωμοτεί για να το αποκτήσεις…”\nΣήμερα 5/10 είναι και τα γενέθλια μου. Μπαίνουμε στα 31 και μάλλον στην καλύτερη δεκαετία της ζωής μου. Ποτέ δεν ήμουν ο αισιόδοξος τύπος, αλλά τώρα αποφάσισα να γίνω. Δεν πιστεύω οτι ο άνθρωπος μπορεί να αλλάξει χαρακτήρα αλλά σίγουρα μπορεί να αλλάξει τον τρόπο που αντιμετωπίζει καταστάσεις. Και αυτό προσπαθώ να πετύχω. Ευχαριστώ προκαταβολικά όσους θα με σκεφτούν αύριο και όσους με έχουν στο μυαλό και την καρδιά τους. Πέρυσι στα 30 μου ένιωθα οτι γερνούσα. Τώρα με την τεράστια αυτή αλλαγή της ζωής μου, νιώθω οτι ξανανιώνω. Υπερβολές και τα δύο το ξέρω. That’s me….\nWish me luck and happy birthday!\n- 04/10/2011 - 824 Views\nTags | όνειρο, ταξίδι\nevi 05/10/2011 at 5:29 am\nχρονια πολλα μέσα απ’ την καρδιά μας.Σου ευχόμαστε και το ξέρεις ότι καλύτερο για σένα και την οικογένειά σου. Η σκέψη μας είναι μαζί σου. Με πο΄λλή αγάπη απο ΙΘΑΚΗ\ndmoisidis 05/10/2011 at 10:23 pm\nΑνυπομονώ για την στιγμή που θα σας υποδεχτούμε στην Αγγλία και θα σας φιλοξενήσουμε. Ήδη μου λείπετε πολύ. Με πολύ αγάπη από το συννεφιασμένο Λονδίνο\nΚΑΤ 05/10/2011 at 8:48 pm\nΜήτσο μόνο το γεγονός που προσπαθείς να βοηθήσεις έστω και από την ιστιοσελίδα σου ακόμα και κάποιον άγνωστο που σκέφτεται να κάνει το βήμα που έκανες εσύ λέει πολλά και αποδεικνίει ότι δεν είσαι ακόμα ;ένας νεοέλληνας παρτάκιας- συμφεροντολόγος-γλύφτης που πάμπουλους από δαύτους έχουμε γεμίσει. Ένας πρώην συνάδελφός σου (ΚΑΤ)-Χρόνια πολλά και keep walking\ndmoisidis 05/10/2011 at 10:22 pm\nΚΑΤ άσε την Ελλαδίτσα και ανέβα εδώ. Αξίζεις πολλά φίλε για να χαραμίζεσαι.Πάρα πολλά το ξέρω. Το έχω δει. Σε ευχαριστώ για τις ευχές και τα καλά σου λόγια. Να είσαι καλά και να προσέχεις


Πρίγκιπας Κάρολος: Τα είδε... όλα και φεύγει για Κρήτη! [vids, pics]\nNewsIT Ελλαδα Πριγκιπας Καρολος: Τα ειδε… ολα και φευγει για Κρητη! [vids, pics]\nΠρίγκιπας Κάρολος: Τα είδε… όλα και φεύγει για Κρήτη! [vids, pics]\nΜια ακόμη γεμάτη μέρα στην πρωτεύουσα, πριν ο Κάρολος μεταβεί στην Κρήτη για την τρίτη και τελευταία ημέρα της επίσημης επίσκεψής του στην χώρα μας. Δείτε όλα όσα έγιναν (και ήταν πολλά) στην Αθήνα, με τον Πρίγκιπα της Ουαλίας και την Καμίλα Πάρκερ να απολαμβάνουν ένα πλήρες… τουριστικό πακέτο.\nΚάρολος και Καμίλα στην Ελλάδα… day two! Η οποία τελείωσε κιόλας! Το πριγκιπικό ζεύγος της Μεγάλης Βρετανίας είχε και σήμερα ένα “γεμάτο” πρόγραμμα, ωστόσο όπως όλα δείχνουν, πλέον ήρθε η ώρα για ξεκούραση!\nΜετά από βόλτες στο κέντρο της Αθήνας, κουλούρια και… freddo, επίσημες επισκέψεις, συγκινητικές στιγμές και δείπνα, ο πρίγκιπας της Ουαλίας και η Δούκισα της Κορνουάλης έχουν χρόνο για να ξεκουραστούν.\nΆλλωστε αύριο, Παρασκευή 11.05.2018, είναι η τρίτη μέρα της επίσκεψής τους στην Ελλάδα, με το πρόγραμμα να έχει… Κρήτη!\nΑς δούμε όμως πώς πέρασαν την δεύτερή τους μέρα στην χώρα μας σήμερα.\nΠρώτη στάση τα γραφεία της Αρχιεπισκοπής Αθηνών, όπου όλα ήταν έτοιμα από νωρίς για να υποδεχθούν τον Πρίγκιπα Κάρολο.\n«Σας καλωσορίζουμε στη γη της καταγωγής κατά το ήμισυ των προγόνων σας, σας καλωσορίζουμε στην Ελλάδα και την Αρχιεπισκοπή με πολύ χαρά. Είναι γνωστό ότι αγαπάτε την πατρίδα μας, σέβεστε την ορθοδοξία μας και αυτό έχει αποδειχθεί από τις συχνές επισκέψεις σας στο μοναστήρι του Αγίου Όρους. Γνωρίζουμε ότι ενδιαφέρεστε για τις θεολογικές έρευνες, έρευνες που αναφέρονται στον πολιτικό, την τέχνη και την ιστορία», ανέφερε ο Αρχιεπίσκοπος.\nΟ οποίος έκανε δώρο στον Πρίγκιπα Κάρολο μια εικόνα της Παναγίας, ενώ το δώρο το Πρίγκιπα ήταν μια φωτογραφία δική του και της Καμίλας υπογεγραμμένη…\nΟ… αμήχανος Κάρολος!\nΆσχημα φάνηκε ότι αισθάνθηκε ο Πρίγκιπας Κάρολος για το δώρο που η εθιμοτυπία του Παλατιού είχε ετοιμάσει για να προσφέρει στον Αρχιεπίσκοπο Ιερώνυμο. Πρόκειται για μια φωτογραφία δική του και της Καμίλας υπογεγραμμένη από τον ίδιο. Ο Αρχιεπίσκοπος του πρόσφερε μια εικόνα της Παναγίας.\n«Φοβάμαι το δικό μου δώρο δεν είναι εξίσου επαρκές», είπε χαρακτηριστικά.\nΙστορικό κέντρο, κουλούρια και… freddo (χωρίς καλαμάκι)!\nΗ βόλτα του Πρίγκιπα Καρόλου και της Δούκισσας της Κορνουάλης Καμίλα, είχε απ’ όλα. Είχε αποθέωση από τον πραγματικό πολύ κόσμο που ήταν στα σημεία απ όπου περνούσαν αλλά και κερασμένο κουλούρι Θεσσαλονίκης, στάση για καφεδάκι και πατριωτάκια από την Αυστραλία. Η βόλτα του πριγκιπικού ζεύγους στην Αγία Ειρήνη και στην Καπνικαρέα με πολλές στάσεις πραγματικά ήταν εντυπωσιακή.\nClick4more: Κουλούρι, λουκουμάς, λουλούδια και… καλαμάκι – Όλα όσα έγιναν στο κέντρο [vids, pics]\nΟ κόσμος ήθελε να βγάλει φωτογραφίες μαζί τους, κάποιοι φώναξαν και στους δυο στ’ αγγλικά «We love you», ενώ δίπλα τους συνεχώς ήταν η πρέσβης της Βρετανίας στην Ελλάδα Κέιτ Σμιθ. Η βόλτα ξεκίνησε από την πλατεία Αγίας Ειρήνης. Εκεί, πήραν ένα κουλούρι Θεσσαλονίκης από έναν κουλουρά ενώ την ίδια ώρα το πλήθος που είχε συγκεντρωθεί έκανε δύσκολη την ζωή των γυναικών και των ανδρών της ασφάλειας. Αρχικά περπάτησαν λίγο και μπήκαν στην εκκλησία της Αγίας Ειρήνης.\nΕπόμενη στάση… Συμμαχικό Νεκροταφείο\nΤο βρετανικό πολεμικό πλοίο HMS Echo, το oποίο συμμετέχει στη νατοϊκή δύναμη και την ακταιωρό της βρετανικής συνοριακής δύναμης HMC Valiant που συμμετέχει σε επιχειρήσεις έρευνας και διάσωσης προσφύγων και μεταναστών στο Αιγαίο, επισκέφθηκε αμέσως μετά ο πρίγκιπας της Ουαλίας Κάρολος.\nClick4more: Το πανό – μήνυμα στον Πρίγκιπα Κάρολο και το ρημάδι το καλαμάκι στον φρέντο\nClick4more: Η ιδιαίτερη σχέση Καρόλου και Καμίλας με την Μονή Καισαριανής και ο Χάρι Πότερ\nΛίγο πριν τις 2 ώρα ο πρίγκιπας της Ουαλίας Κάρολος έφτασε από τον Πειραιά στο Φλοίσβο με την ακταιωρό της Βρετανικής Συνοριακής Δύναμης HMC Valiant. Εκεί τον υποδέχτηκε ο υπουργός Εθνικής ‘Αμυνας Πάνος Καμμένος μαζί με τον αρχηγό ΓΕΕΘΑ Ναυαρχο Ευάγγελο Αποστολάκη ΠΝ και τον αρχηγό ΓΕΝ Αντιναύαρχο Νικόλαο Τσούνη ΠΝ. Στη συνέχεια ο πρίγκιπας Κάρολος επισκέφθηκε την τριήρη «Ολυμπιάς» και ακολούθως ξεναγήθηκε στο πλωτό ναυτικό μουσείο θωρηκτό «Γ. Αβέρωφ».\nΟ χαμογελαστός πρίγκιπας Κάρολος\nΕσκασε στα γέλια ο Πρίγκιπας Κάρολος μιλώντας με τους αξιωματικούς στα Βρετανικά πλοία που επσικέφθηκε στον Πειραιά.\nΝιάρχος και… πάπαλα για σήμερα!\nΜε την επίσκεψη στο Κέντρο Πολιτισμού Ίδρυμα «Σταύρος Νιάρχος» ολοκληρώθηκε το σημερινό πρόγραμμα του πρίγκιπα της Ουαλίας Καρόλου, όπως αναφέρει το ΑΠΕ – ΜΠΕ.\nClick4more: Μεγάλη μας τιμή! Τα μανικετόκουμπα του Καρόλου με την ελληνική σημαία\nΑύριο, μαζί με τη δούκισσα της Κορνουάλης, Καμίλα, θα μεταβούν στο Ηράκλειο της Κρήτης για να επισκεφθούν, μεταξύ άλλων, τον αρχαιολογικό χώρο της Κνωσσού και την κοινότητα των προσφύγων.\nΡεπορτάζ: Κώστας Στάμου – Ειρήνη Μιλή


Η πρώτη μαρτυρία της συζύγου του Γ. Δούλη - Από υποθερμία πέθανε ο 67χρονος - Στη στεριά η σορός του άτυχου Ελληνα\nΟ Γιώργος Δούλης είναι ο Έλληνας επιβάτης που έχασε τη ζωή του στο Norman Atlantic σύμφωνα με ανακοίνωση του ελληνικού υπουργείου Ναυτιλίας.\nO άτυχος 67χρονος και η σύζυγός του, Θεοδώρα, στην προσπάθειά τους να βρουν τρόπο διαφυγής από το φλεγόμενο πλοίο και ενώ επιχειρούσαν να μπουν στη σωστική λέμβο, εγκλωβίστηκαν στη γλίστρα και παγιδεύτηκαν. Οι διασώστες προσπάθησαν να τους προσεγγίσουν, η γυναίκα διασώθηκε, αλλά ο άνδρας δεν τα κατάφερε.\nTo τραγικό είναι ότι ο άτυχος Δούλης είχε έρθει στην Ελλάδα για να κάνει διακοπές και επέστρεφε στην Ελβετία όπου και διαμένει.\nΗ είδηση του θανάτου του Γιώργου Δούλη έπεσε σαν βόμβα στην ιδιαίτερη πατρίδα του, την Καταμάχη Λάκκα Σουλίου, την Πάργα από όπου είναι η σύζυγός του Θεοδώρα, αλλά και στην ελληνική κοινότητα της Ζυρίχης......\nΠριν από περίπου τέσσερις δεκαετίες το ζευγάρι αποφάσισε να αναζητήσει την τύχη του στο εξωτερικό και συγκεκριμένα στην Ελβετία, όπου άνοιξε συνεργείο καθαρισμού. Ήταν ενεργά μέλη τοπικής Ένωσης Ελλήνων και συμμετείχαν σε όλες τις εκδηλώσεις.\nΣτο λιμάνι του Μπρίντιζι αποβίβασαν οι άνθρωποι των ιταλικών Αρχών τη σορό του Γιώργου Δούλη, που έχασε τη ζωή του ενώ προσπαθούσε να επιβιβαστεί σε σωστικό μέσο του Norman Atlantic\nΤο πρακτορείο Reuters δημοσίευσε φωτογραφίες από τη μεταφορά του σώματός του, από το πλοίο που τον μετέφερε, σε νοσοκομείο της περιοχής, προκειμένου να ακολουθηθούν οι προβλεπόμενες διαδικασίες.\nΗ αποβίβαση έγινε αργά το βράδυ της Κυριακής, σύμφωνα με την ίδια πηγή. Την σορό του συνόδευε η διασωθείσα σύζυγος του θύματος.\nΣύμφωνα με το ιταλικό πρακτορείο Ansa, ο επιβάτης έπεσε στη θάλασσα και κατέληξε λόγω υποθερμίας.\nΗ Θεοδώρα Δούλη νοσηλεύεται προληπτικά σε νοσοκομείο της περιοχής και στο διαδίκτυο κυκλοφόρησε βίντεο με τις πρώτες μαρτυρίες της, το οποίο προέβαλε και η ελληνική κρατική τηλεόραση.\n«Aυτός κοιμόταν, εγώ μύρισα τη φωτιά»\nΗ κ. Δούλη μιλώντας στα ιταλικά ανέφερε ότι η ίδια αντελήφθη πρώτη ότι κάτι δεν πάει καλά, από την μυρωδιά που γέμισε την καμπίνα όπου βρισκόταν, μαζί με τον σύζυγό της.\n«Ο άντρας μου κοιμόταν», είπε η ίδια σε ερασιτεχνικό βίντεο που προέβαλε η κρατική τηλεόραση από το νοσοκομείο.\nΟταν μύρισε τον καπνό από την φωτιά που είχε ξεσπάσει στο πλοίο, στο πίσω μέρος. «Μπροστά δεν είχε φωτιά», όπως είπε, στο βίντεο που μετέδωσε η κρατική τηλεόραση.\nΕφτασε στη στεριά η σορός του Ελληνα νεκρού - η πρώτη μαρτυρία της συζύγου\nΟταν βγήκαν από την καμπίνα τους, επικρατούσε χαοτική κατάσταση, όπως είπε, μία «καταστροφή, ο κόσμος δεν ήξερε που να πάει».\nΗ αρχή του τέλους ήρθε όταν προσπάθησαν να επιβιβαστούν σε "βαρελάκι", το σωστικό μέσο που φουσκώνει αυτόματα με την πτώση του στη θάλασσα.\nΟπως είπε, σε αυτήν επιβιβάστηκαν «πολλά άτομα» πριν προσπαθήσουν να κάνουν το ίδιο αυτή και ο σύζυγός της.\nΤις τελευταίες ημέρες ο Γιώργος και η Θεοδώρα Δούλη βρίσκονταν στην Ελλάδα για διακοπές, σύμφωνα με την ανιψιά τους. «Οι θείοι μου είχαν έρθει στην Ελλάδα για διακοπές και επέστρεφαν στη Ζυρίχη για να κάνουν Πρωτοχρονιά με τα παιδιά τους. Η θεία μου ήταν πολύ χαρούμενη που ήρθε στην Ελλάδα για να είναι με τους συγγενείς της. Δεν έχουμε καταφέρει ακόμη να επικοινωνήσουμε μαζί της» δήλωσε χαρακτηριστικά στο protothema.gr η ανιψιά τους. Σοκαρισμένοι είναι οι δύο γιοι της οικογένειας, που ενημερώθηκαν για το κακό που τους βρήκε.\n«Ο ένας ξάδελφος μου είναι ακόμη στα Ιωάννινα, ενώ ο δεύτερος μεταβαίνει από τη Ζυρίχη στην Ιταλία, προκειμένου να είναι κοντά στη μητέρα του. Είμαστε σοκαρισμένοι και δεν ξέρουμε ακριβώς τι έχει συμβεί. Αγωνιούμε για την κατάσταση της θείας μου», συμπλήρωσε. Η Θεοδώρα Τζούλη, που τραυματίστηκε κατά τη διάσωσή της, μεταφέρθηκε στο νοσοκομείο του Μπρίντιζι.


Η ελληνική δισκογραφία καλωσορίζει το… 1990 | Η ΚΑΘΗΜΕΡΙΝΗ\nΗ ελληνική δισκογραφία καλωσορίζει το… 1990\nΟι εκλογές τον Ιανουάριο και τον Σεπτέμβριο και έπειτα το δημοψήφισμα τον Ιούνιο συγκράτησαν την παραγωγή στους 560 δίσκους, όταν το 2014 και το 2013 είχαμε 741 και 712, αντίστοιχα.\n9 Ιανουαρίου, 2016 09.01.2016 • 12:42\nΑν πριν από δύο χρόνια πολλοί διέκριναν «ίχνη ανάκαμψης» της δισκογραφίας και επιστροφή των μεγάλων εταιρειών, το κάλεσμα του κοινού τρεις φορές στην κάλπη, συγκράτησε καλλιτέχνες, εταιρείες και κοινό. Η πολιτική αστάθεια, οι εκλογές και τα capital controls δεν επηρέασαν απλώς τη δισκογραφία της χρονιάς που πέρασε, αλλά τη γύρισαν στα επίπεδα του 1989!\nΟ Πέτρος Δραγουμάνος, ο μαθηματικός που κατέγραψε την εγχώρια δισκογραφική παραγωγή από το 1950 ώς σήμερα (αρχικά σε βιβλίο κι έπειτα σε dvd), υποστηρίζει πως το 2015 ήταν «μία κακή χρονιά». «Από το 2012 και μετά, υπήρχε αύξηση των παραγόμενων τίτλων στην ελληνική αγορά. Το 2015 όμως είχαμε πτώση. Αιτία δεν είναι η οικονομική κρίση αλλά οι τρεις προεκλογικές περίοδοι. Είναι παλιά συνήθεια της ελληνικής δισκογραφικής αγοράς να αναστέλλονται οι νέες κυκλοφορίες δίσκων κατά την προεκλογική περίοδο». Οι εκλογές τον Ιανουάριο και τον Σεπτέμβριο και έπειτα τον Ιούνιο το δημοψήφισμα συγκράτησαν την παραγωγή στους 560 δίσκους όταν το 2014 και το 2013 είχαμε 741 και 712, αντίστοιχα.\nΗ μεγάλη πτώση του 2011\nΑν αναζητήσουμε τις παλιές καταγραφές του Π. Δραγουμάνου βλέπουμε ότι η ντόπια παραγωγή γυρίζει στο επίπεδο του 1989 όταν τα δύο τελευταία χρόνια πάλευε με τα νούμερα των αρχών της δεκαετίας του ’90. Ηταν η δεκαετία όπου σημειώθηκε η μεγάλη άνθιση στην ελληνική δισκογραφία με πολλούς προσωπικούς δίσκους, compilation και πλατινένιους. Μια εποχή που ξεκίνησε το 1994 τη χρονιά που η αγορά γέμισε από 1.000 και πλέον παραγωγές και κορυφώθηκε το 2008 με 2.044. Η μεγάλη πτώση εμφανίζεται από το 2011, τη χρονιά που οι δίσκοι μειώνονται στις 854 παραγωγές.\n«Ενα άλλο μέγεθος της δισκογραφικής αγοράς που δεν φαίνεται, αλλά είναι χαρακτηριστικό πια, είναι η ποσότητα. Οι νέοι δίσκοι CD ή LP, τυπώνονται σε λίγα αντίτυπα. Από 100 ώς 1.000 κομμάτια, στην καλύτερη περίπτωση. Συνήθως ο μαγικός αριθμός είναι το 500. «Αυτή τύπωσε 1.000 κομμάτια. Εχει λεφτά» μου είπε στέλεχος δισκογραφικής για μια τραγουδίστρια», γεγονός που καθρεφτίζει τα νέα δεδομένα του χώρου».\nΠολλές νέες ηχογραφήσεις ξεκινούν τη σταδιοδρομία τους από το Ιντερνετ με ένα τραγούδι και συνεχίζουν την καριέρα τους με κάποιο cd. «Αρκετές παραμένουν ψηφιακές για πάντα. Οσα τραγούδια ξεχώρισαν, στα ραδιόφωνα ή στο Διαδίκτυο, οι δισκογραφικές τα συγκεντρώνουν σε ένα δίσκο–συλλογή. Το 2015 είχαμε 38 τέτοιες συλλογές, με παλιά και νέα τραγούδια». Υπάρχουν βέβαια και αρκετοί 25-30άρηδες, οι οποίοι εκδίδουν 100 με 200 αντίτυπα και αναλαμβάνουν οι ίδιοι ακόμη και την πώληση.\nΦαίνεται όμως να μειώνονται και οι προσωπικοί δίσκοι των «μεγάλων ερμηνευτών», οι οποίοι πιο διστακτικά μπαίνουν στη διαδικασία της έκδοσης. Κατά τον Π. Δραγουμάνο, σε πολλές περιπτώσεις οι εκδόσεις αυτές προχωρούν ύστερα από πρωτοβουλία, άλλοτε πίεση ενός συνθέτη, στιχουργού ή της δισκογραφικής προς τον ερμηνευτή. Οσο για τις περιπτώσεις των «μικρών» που μπαίνουν στον κόπο να εκδώσουν ένα δίσκο, στις περισσότερες περιπτώσεις είναι για να συστηθούν.\nΗ τακτική των δίσκων ρεφενέ που ξεκίνησε με τραγουδιστές και στιχουργούς οι οποίοι δεν είναι γνωστοί αλλά προκειμένου να μπουν στην αγορά αναθέτουν σε ένα αναγνωρισμένο συνθέτη να τους φτιάξει cd με πολλά τραγούδια και μοιράζονται μεταξύ τους τα έξοδα, συνεχίζεται. «Είναι μια συνένωση νέων δυνάμεων» που τους βολεύει όλους.\nΜια άλλη κατηγορία είναι τα cd–βιβλία τα οποία ξεκίνησαν εξαιτίας του μικρότερου ΦΠΑ, όμως είναι εκδόσεις που προσφέρουν περισσότερες πληροφορίες στο κοινό που ενδιαφέρεται για το σύνολο ενός έργου κι όχι για την κυκλοφορία ενός και μόνο τραγουδιού. Επιπλέον αποτρέπουν τους επιτήδειους να τα αντιγράψουν.\nΗ κρίση άφησε πίσω της και κάποιες συνήθειες του λάιφ σταιλ. Το 1997 εταιρείες και καλλιτέχνες κόμπαζαν για τους 29 «πλατινένιους» της χρονιάς. Αντίθετα, το 2011 φαίνεται να απενεμήθη ο τελευταίος χρυσός και πλατινένιος δίσκος της ελληνικής αγοράς με σφραγίδα της IFPI. Κι αν κάποιοι επιμένουν να φωτογραφίζονται σε τέτοιες εκδηλώσεις-απονομής, ο Π. Δραγουμάνος επιμένει πως «πρόκειται για πάρτι που διοργανώνουν οι εταιρείες με τους καλλιτέχνες τους, αφού κανένας δίσκος δεν έγινε χρυσός επίσημα με τον έλεγχο και τη σφραγίδα ορκωτών λογιστών». Θυμίζουμε ότι το όριο είναι 6.000 αντίτυπα για τον χρυσό δίσκο και 12.000 για τον πλατινένιο.\nΕχοντας την εμπειρία 30 ετών από τότε που ξεκίνησε τον «Κατάλογο της Ελληνικής Δισκογραφίας», επιτρέποντας αναζητήσεις και συνδυασμούς στο DVD που προσφέρουν στοιχεία και λεπτομέρειες για: 42.770 CD, LP, singles από το 1950 ώς σήμερα, 17.100 τραγουδιστές, δημιουργούς και συγκροτήματα, 108.800 και πλέον τραγούδια (πληροφορίες στο email [email protected] ), ο Πέτρος Δραγουμάνος, μπορεί να μιλήσει για το παρελθόν προβλέποντας το μέλλον. «Τη δεκαετία του ’90 πρωταγωνιστής ήταν το cd. Το κοινό θεωρούσε το βινύλιο παρωχημένο, ενώ η κασέτα είχε εξαφανιστεί. Τη δεκαετία που ακολούθησε έγινε φανερή η άνοδος του ψηφιακού ήχου, ενώ από το 2010 και ειδικά τα δύο τελευταία χρόνια πρωταγωνιστής ανακηρύχθηκε το streaming και το Youtube. Δεν χρειάζεται να έχεις δισκοθήκη, υπάρχει η παγκόσμια στο Διαδίκτυο. Το μέλλον σύντομα θα ανοίξει και σε μια παγκόσμια ταινιοθήκη, ορίζοντας ένα τέλος χρήσης στην τηλεφωνία. Είναι ο μόνος τρόπος να πολεμηθεί η πειρατεία. Το κοινό θα πληρώνει μισό ευρώ τον μήνα κι όλοι θα έχουν πρόσβαση».\nΟ αγαπημένος «ταραχοποιός»\nΤο φάλτσο στο LP του Τζέιμς Μποντ


ΣΥΡΙΖΑ: Η ΝΔ λέει στα επιστημονικά επαγγέλματα «ας φάνε τηλε-εκπαίδευση» - Press Publica | Δημοσιογραφία για το δημόσιο συμφέρον\nΑρχική Οικονομία Ελλάδα ΣΥΡΙΖΑ: Η ΝΔ λέει στα επιστημονικά επαγγέλματα «ας φάνε τηλε-εκπαίδευση»\nΤα όσα έλεγε προεκλογικά η Νέα Δημοκρατία για την στήριξη της μεσαίας τάξης κατέρρευσαν πριν αλέκτωρ λαλήσει τρις. Παρά τις διαβεβαιώσεις του υπουργού ανάπτυξης, ότι τα επιστημονικά επαγγέλματα εντάσσονται στο -πενιχρό- επίδομα των 800 ευρώ (533 ευρώ τον μήνα), η κυβέρνηση της ΝΔ αρνήθηκε να τους δώσει ακόμα και αυτό. Η ΝΔ απέδειξε σήμερα ότι δεν αρκείται στην απόλυτη περιφρόνηση των επιστημόνων που ασκούν ελεύθερο επάγγελμα αλλά επιδιώκει και τον εμπαιγμό τους.\nΑυτό τονίζουν σε κοινή του δήλωση οι τομεάρχες Εργασίας και Κοινωνικής Ασφάλισης Έφη Αχτσιόγλου, Δικαιοσύνης Σπύρος Λάππας και Οικονομικών Ευκλείδης Τσακαλώτος.\nΑντί να ενισχυθούν οικονομικά 170.000 επιστήμονες (Γιατροί, Δικηγόροι, Μηχανικοί, Οικονομολόγοι, κλπ), θα γίνουν δικαιούχοι ενός κουπονιού τηλε-εκπαίδευσης αξίας 600 ευρώ έκαστο. Η ΝΔ ως σύγχρονη Αντουανέττα απαντά στην αγωνία αυτών των ανθρώπων λέγοντας «ας φάνε τηλεεκπάιδευση». Αντί να ενισχύσει τους πληττόμενους επαγγελματίες ενισχύει τα Κέντρα Επαγγελματικής Κατάρτισης.\nΟι προτεραιότητες της ΝΔ γίνονται κάθε μέρα όλο και πιο σαφής. Από την μία μειώσεις μισθών και διάλυση εργατικού δικαίου και από την άλλη αυξήσεις στις αποζημιώσεις των ιδιωτικών κλινικών, επικοινωνιακές καμπάνιες εκατομμυρίων, και δώρα στα ΚΕΚ.\nΩς ΣΥΡΙΖΑ καλούμε την κυβέρνηση να προχωρήσει στην καταβολή μηνιαίου επιδόματος ίσο με το 1/12 της περσινής δήλωσης (με κατώτατο όριο τον βασικό μισθό) για όλους τους ελευθέρους επαγγελματίες.\nΤην καλούμε ακόμα να σταματήσει να εφαρμόζει με ακρίβεια την συνταγή που χρεοκόπησε ήδη μια φορά την χώρα.\nΠροηγούμενο άρθροΠροκλητικός Πέτσας: Στο 0,23% των παρεμβάσεων για τον Covid-19 τα 11 εκ. για την εκστρατεία επικοινωνίας-Κατσής: Θράσος\nΕπόμενο άρθροΣΥΡΙΖΑ: Μέτρα τώρα για την προστασία των εργαζομένων σε επιχειρήσεις που ακόμα λειτουργούν για να μην χρειαστεί να κλείσουν κι αυτές


Γιατί η έλευση της Disney + στην Ελλάδα δεν φοβίζει Cosmote TV και Wind Vision | Liberal Markets\nΤο 2021 αναμένεται να έρθει στην Ελλάδα η πρόταση της Disney +, στην εξόχως ανταγωνιστική αγορά της συνδρομητικής τηλεόρασης. Η Walt Disney παρουσίασε κέρδη το πρώτο τρίμηνο του οικονομικού 2021, ενώ τα έσοδά της ξεπέρασαν τα 16,2 δισ. δολάρια. Οι αναλυτές περίμεναν μεγαλύτερες απώλειες σε επίπεδο κερδών και εσόδων, καθώς αρκετά από τα θεματικά πάρκα της εταιρείας ήταν κλειστά, εξαιτίας της πανδημίας.\nΩστόσο η εταιρεία συγκράτησε την πτώση σε κέρδη και έσοδα χάρις στην…Disney+. Όταν λανσαρίστηκε η υπηρεσία συνδρομητικής από τον πολυεθνικό κολοσσό, η διοίκηση της εταιρείας δεν ανέμενε τέτοια ανάπτυξη. Ο λόγος ήταν πως η αγορά έμοιαζε κορεσμένη, καθώς το Netflix μονοπωλούσε το ενδιαφέρον των καταναλωτών. Ωστόσο, η πλατφόρμα αναπτύχθηκε ραγδαία, αγγίζει τους 100 εκατ. συνδρομητές διεθνώς και στήριξε έσοδα και κέρδη της πολυεθνικής στο πρώτο τρίμηνο του 2021.\nΗ επέκταση σε Ασία και Ευρώπη αποτελεί προτεραιότητα της διοίκησης του πολυεθνικού γίγαντα, με την αρχή να γίνεται στη Σιγκαπούρη. Στην Ευρώπη αναμένεται η υπηρεσία να έρθει μέσα στο 2021, έτος που θα επεκτείνει τις δραστηριότητές της και στην ελληνική αγορά.\n«Η έλευση της πλατφόρμας στην Ελλάδα δεν ανησυχεί τις εγχώριες συνδρομητικές. Cosmote TV, Wind Vision, Forthnet και Vodafone, έχουν χτίσει προσεκτικά τη θέση τους και παρέχουν υπηρεσίες που δεν μπορεί κάποιος να βρει στο Netflix ή στη Disney+. Πιστεύω πως με βάση τη λογική και την πείρα μου, το Disney+ θα «κόψει» πελάτες από το Netflix και σε κάποιες περιπτώσεις θα λειτουργήσει συμπληρωματικά» δηλώνει στο Liberal Markets παράγοντας της αγοράς με βαθιά γνώση του τηλεπικοινωνιακού κλάδου.\nΠοιο όμως είναι το δυνητικό «pool market» της Disney+ στην ελληνική αγορά; Όπως προσθέτουν οι ίδιες πηγές «το Netflix δεν δίνει στοιχεία επίσημα. Όμως οι εταιρείες έχουν καταγράψει περίπου 400.000 συνδρομητές στην Ελλάδα, κάτι που δυνητικά σημαίνει πως έως 1 εκατ. συνδρομητές «εκτίθενται» στην πλατφόρμα. Οι περισσότεροι δίνουν τους κωδικούς σε μέλη της οικογένειάς τους, επομένως έτσι φτάνουμε στους 1 εκατ. συνδρομητές. Πρόκειται για ένα πολύ υψηλό νούμερο».\nΗ «χαρτογράφηση» του Netflix καταδεικνύει τους εν δυνάμει πελάτες της νέας πλατφόρμας Disney + για αυτό και θεωρείται σημαντική από εταιρείες τηλεπικοινωνιών και παράγοντες της αγοράς. Σύμφωνα με στοιχεία που έχει στη διάθεσή του το Liberal Markets τα «η διείσδυση της παραδοσιακής συνδρομητικής τηλεόρασης στην ευρωπαϊκή αγορά τοποθετείται στο 55% στη Μεγάλη Βρετανία, το 76% στην Αυστρία, το 59% στην Αυστρία και στο 46% στην Ελλάδα.\nΗ Cosmote TV δεν ανησυχεί από αυτά τα νούμερα και την «απόβαση» της Disney + στη χώρα μας. «Η Cosmote TV είναι η νούμερο 1 συνδρομητική τηλεόραση στην ελληνική αγορά με παρουσία σε πάνω από 575.000 νοικοκυριά. Λειτουργώντας αυτόνομα και ολοκληρωμένα, ως πάροχος συνδρομητικών υπηρεσιών τηλεόρασης, προσφέρει πρόσβαση σε αποκλειστικό premium περιεχόμενο μέσα από 90 κανάλια, από τα οποία τα 16 παραγωγή της Cosmote TV και είναι διαθέσιμη μέσω δορυφορικής και streaming πρόσβασης» αναφέρει στέλεχος της εταιρείας και προσθέτει πως «η streaming υπηρεσία της Cosmote TV συνδυάζει το ζωντανό πρόγραμμα των καναλιών με το on demand περιεχόμενο, ενώ το μενού προσαρμόζεται δυναμικά στα ενδιαφέροντα του κάθε χρήση με τη χρήση Τεχνητής Νοημοσύνης. Η νέα COSMOTE TV βασίζεται στην τεχνολογική πλατφόρμα της Comcast Technology Solutions. Ωστόσο, τα μοναδικά χαρακτηριστικά και οι δυνατότητές της έχουν σχεδιαστεί και συνεχίζουν να βελτιώνονται εσωτερικά, από τους ανθρώπους της Cosmote TV» αναφέρουν οι ίδιες πηγές.\nΣτην ουσία η ελληνική συνδρομητική έχει ξεχωριστό περιεχόμενο και πλούσιο πελατολόγιο, που τη διακρίνει από τον ανταγωνισμό του Netflix και της Disney +.\nΠαρόμοια εικόνα επικρατεί και στη Wind Vision. Όπως επισημαίνουν πηγές της εταιρείας στο Liberal Markets : «Η ραγδαία άνοδος των εφαρμογών τηλεόρασης όπως το Netflix και το Disney+ ήταν αναπόφευκτη και γι ‘αυτό και επιλέξαμε όταν μπήκαμε στην αγορά συνδρομητικής τηλεόρασης, να επενδύσουμε σε μια πλατφόρμα Android TV. Οι δυνατότητες πρόσβασης αλλά και επιλογής του συνδρομητή, από μια πληθώρα υπηρεσιών είναι στον πυρήνα της στρατηγικής μας καθώς και οι συνεργασίες με παρόχους τέτοιων υπηρεσιών, όπως με το Netflix, που δεν αποτελούν ανταγωνισμό αλλά «σύμμαχο» στην προσπάθειά μας», λέει στέλεχος της εταιρείας.\nΠοιο όμως το ανταγωνιστικό πλεονέκτημα της Wind Vision και γενικότερα των παραδοσιακών πλατφορμών τηλεόρασης, έναντι των Netflix και της Disney + ;\n«Η εξωστρέφεια αυτή, σε σύγκριση με τις παραδοσιακές πλατφόρμες τηλεόρασης, είναι το σημαντικότερο ανταγωνιστικό μας πλεονέκτημα. Συνδυάζοντας με τον πιο εύχρηστο τρόπο, όλες τις πήγες περιεχόμενου (παραδοσιακή τηλεόραση, συνδρομητική τηλεόραση, εφαρμογές) μέσα από ένα και μόνο περιβάλλον πλοήγησης, καλύπτουμε με τον πιο αποτελεσματικό τρόπο τις ανάγκες διασκέδασης των νοικοκυριών, που ολοένα και διαφοροποιούνται. Όμως δεν μένουμε σε αυτό! Συνεχίζουμε να εξελίσσουμε τεχνολογίες που στοχεύουν στην καλύτερη δυνατή εμπειρία κατά την κατανάλωση αυτού του περιεχομένου. Μόνο τον προηγούμενο χρόνο, και πρώτοι στην ελληνική αγορά, αναβαθμίσαμε το περιβάλλον του αποκωδικοποιητή της WIND VISION στην τελευταία έκδοση της Google, “Android TV P”, προσφέραμε Chromecast στην εφαρμογή της WIND VISION για κινητά και tablets, δημιουργήσαμε σελίδα για πρόσβαση της υπηρεσίας από οποιοδήποτε WEB browser χωρίς καμία ανάγκη έξτρα λογισμικού και ενσωματώσαμε την εφαρμογή του Amazon Prime Video στην υπηρεσία μας. Οι συνδρομητές που έχουν επιλέξει την WIND VISION φαίνεται να εκτιμούν αυτή την εξελισσόμενη φύση της καθώς εκμεταλλεύονται κάθε νέα δυνατότητα που τους προφέρουμε, συνεχώς αυξάνοντας την χρήση τους στην υπηρεσία» αναφέρουν πηγές της Wind.\nΌπως προκύπτει από το ρεπορτάζ, οι ελληνικές παραδοσιακές πλατφόρμες τηλεόρασης δεν φαίνεται να απειλούνται από την ανάπτυξη της Disney + και εν γένει διαδικτυακών συνδρομητικών υπηρεσιών, καθώς οι διοίκησης των εταιρειών αυτών είχαν προβλέψει την επέλαση τέτοιων υπηρεσιών στην ελληνική αγορά και έχουν ήδη χτίσει ένα portfolio υπηρεσιών, που θεωρείται αδύνατον να «χτυπηθεί» από Netflix και Disney +.


Συζητάμε με τον Χρήστο Δημόπουλο,παρουσιαστή - FamilyLife.gr\nΜεγάλωσα με το «Ουράνιο τόξο». Όταν το 1986 ξεκίνησε να προβάλλεται στην κρατική τηλεόραση, καθόμουν, θυμάμαι, στο σαλόνι και περίμενα ν’ ακούσω το κλειδί στην πόρτα.\nΒλέπετε, η ώρα που γύριζε ο μπαμπάς μου από τη δουλειά συνέπιπτε με την ώρα που ξεκίναγε το «Ουράνιο τόξο». Παιδικές αναμνήσεις. Σήμερα, 23 χρόνια μετά, βρέθηκα στα τηλεοπτικά πλατώ του «Ουράνιου τόξου» για να συνομιλήσω με έναν από τους παιδικούς μου ήρωες, τον κύριο Χρήστο Δημόπουλο. Σήμερα, μπορεί να μην προλαβαίνω πια να δω το «Ουράνιο τόξο», αλλά το βλέπει η μαμά μου. Την ηρεμεί. Αναρωτιόμουν τι κάνει την εκπομπή τόσο αγαπητή. Όταν γνώρισα τον κύριο Δημόπουλο, το ερώτημα απαντήθηκε. Είναι ο εαυτός του. Και η τηλεόραση έχει έλλειψη από αληθινούς χαρακτήρες.\nΤο όνομά σας έχει συνδεθεί με την εκπομπή «Ουράνιο τόξο». Γυρνώντας πίσω, στο 1986 που ξεκίνησε η εκπομπή, θα θέλατε να μας πείτε πώς ξεκίνησε ως ιδέα, πώς συνεχίστηκε και πώς είναι σήμερα, έπειτα από τα γενέθλια των 1.000 εκπομπών;\nΠάνω από 1.500 θέλετε να πείτε… Από το 1982 εκφωνούσα δελτία ειδήσεων στο κρατικό ραδιόφωνο. Ήταν η εποχή που ο Νίκος Πιλάβιος, τότε προϊστάμενος του Τμήματος Παιδικών Εκπομπών της Τηλεόρασης, αποφάσισε να φτιάξει μια «ομπρέλα», μια ζώνη, στην οποία θα εντάσσονταν όλες οι εκπομπές του παιδικού προγράμματος. Τη ζώνη αυτή θα την ονόμαζε «Ουράνιο τόξο», και κάλεσε εμένα και μια δημοσιογράφο, την Ρένα Μάλλιου, ν’ αναλάβουμε την παρουσίαση. Δέχτηκα.\nΗ εκπομπή μεταδιδόταν τότε ζωντανά, κάθε μεσημέρι, και περιλάμβανε, εκτός από παιδικές εκπομπές, όπως το «Γύρω-γύρω όλοι», με τον Γιάννη Ζουγανέλη, ή ξένες σειρές, και ένα δελτίο ειδήσεων για παιδιά, που επιμελείτο η δημοσιογράφος Νίτσα Λουλέ-Θεοδωράκη, κι ακόμα ένα δελτίο καιρού με τον μετεωρολόγο Φώντα Λαδοπρακόπουλο, μια κούκλα που έπαιζε ο Κώστας Λαδόπουλος. Το «Ουράνιο τόξο» γνώρισε αμέσως μεγάλη επιτυχία. Τα γράμματα των παιδιών έφταναν σε μεγάλες σακούλες, καθημερινά.\nΛίγο αργότερα, ο Πιλάβιος παραιτήθηκε από την ΕΡΤ και πήρα τη θέση του. Είχα την ευθύνη παραγωγής 720 ωρών παιδικού προγράμματος κάθε χρόνο, και περηφανεύομαι ότι κατόρθωσα το 76% απ’ αυτό να είναι ελληνικό. Άντεξα τρία χρόνια, έως το 1989, οπότε και παραιτήθηκα από την ΕΡΤ. Λίγο μετά, το «Ουράνιο τόξο» έπαψε να υπάρχει.\nΏσπου, το 2001, ο τότε διευθυντής Τηλεόρασης, Μάνος Ευστρατιάδης, μου τηλεφώνησε και μου είπε: «Είσαι ν’ αρχίσουμε ξανά το ‘Ουράνιο τόξο’;» Κι έτσι άρχισε η δεύτερη περίοδος της εκπομπής, το μεγάλο μου comeback! Τα υπόλοιπα τα ξέρετε. Η εκπομπή δεν είναι πια ζωντανή, δεν λειτουργεί ως ζώνη και έχει αλλάξει πια ριζικά από την αρχική της μορφή. Δεν παύει, όμως, να είναι φτιαγμένη με τα ίδια υλικά, το ίδιο κέφι και το ίδιο μεράκι μ’ εκείνο, το πρώτο «Ουράνιο τόξο».\nΝιώθετε ότι η εκπομπή είναι κατά κάποιον τρόπο «παιδί» σας; Όλα αυτά τα χρόνια δεν έχετε νιώσει την ανάγκη να κάνετε άλλο ένα βήμα στην επαγγελματική σας πορεία;\nΗ σημερινή της μορφή, αναμφίβολα, είναι δικό μου παιδί. Μπορεί να την ξεκίνησε ο Πιλάβιος, αλλά τότε ήταν κάτι άλλο, εξυπηρετούσε διαφορετικό σκοπό. Τώρα λειτουργεί αυτόνομα, και μάλιστα με το ειδικό βάρος της μοναδικής ελληνικής εκπομπής για παιδιά που προβάλλει η τηλεόραση. Αλλά, ξέρετε, μεγάλο ρόλο στη διαμόρφωση της εκπομπής παίζουν τα ίδια τα παιδιά. Με τα χιλιάδες γράμματα και e-mail τους, μου λένε τι θα ήθελαν να δουν, τι τους αρέσει και τι όχι. Έτσι, στην ουσία τα παιδιά είναι αυτά που διαμορφώνουν την εκπομπή.\nΌσο για το «άλλο βήμα» που λέτε, μην ξεχνάτε ότι στην Ελλάδα «σταμπάρεσαι» εύκολα. Κάνω το «Ουράνιο τόξο» 11 χρόνια τώρα. Έχω χαρακτηριστεί ως παρουσιαστής «παιδικών» εκπομπών. Θα ήταν εξαιρετικά δύσκολο να με προτείνει κάποιος για την παρουσίαση ενός τηλεπαιχνιδιού, ας πούμε. Άρα, ο χώρος είναι περιορισμένος. Αυτό που θα ήθελα πραγματικά να κάνω, είναι ένα διαφορετικό «Ουράνιο τόξο». Με άλλες προδιαγραφές, όπως το ονειρεύομαι. Κι αυτό δεν είναι τόσο εύκολο, κυρίως εν μέσω οικονομικής κρίσης.\nΤι είναι αυτό που έχει κάνει την εκπομπή να ξεχωρίσει και να αγαπηθεί τόσο πολύ;\nΗ τιμιότητά της. Αποτείνομαι στα παιδιά ως ίσος προς ίσο. Δεν τα δασκαλεύω, τα μαλώνω πότε πότε, δεν κάνω τον έξυπνο. Πώς θα μπορούσα άλλωστε, μιας και τα παιδιά είναι, κατά τεκμήριο, πιο έξυπνα από μας; Κι ακόμα, κλείνω το μάτι και στους μεγάλους, κι είναι πολλοί που παρακολουθούν την εκπομπή, μοιράζομαι αστεία μαζί τους, αλλά τους δείχνω, υποδορίως θα έλεγα, ποιος θα έπρεπε να είναι ο τρόπος επικοινωνίας με τα παιδιά… Ποια είναι τα χαρακτηριστικά που πρέπει να έχει μια παιδική τηλεοπτική εκπομπή για να θεωρείται επιτυχημένη; Πρέπει να είναι διασκεδαστική, να μην κρατάει πολύ, να έχει γρήγορες εναλλαγές εικόνων και θεμάτων, μεγάλες ανατροπές, παράξενους ήρωες… Αυτά ακριβώς που δεν έχει το «Ουράνιο τόξο»!\nΓι’ αυτό κι αναρωτιέμαι πώς η εκπομπή έχει τόσο μεγάλη επιτυχία, όντας από τη φύση της κάπως παλιομοδίτικη ή, για να το πω πιο σκληρά, αντι-τηλεοπτική. Φαίνεται πως τα παιδιά έχουν ανάγκη, μέσα στον ξέφρενο ρυθμό που τους αναγκάζουμε να ζουν και να εργάζονται (ας μην ξεχνάμε ότι τα παιδιά είναι ίσως οι πιο σκληρά εργαζόμενοι Έλληνες!), ν’ ακούν μια ήρεμη φωνή, να βλέπουν τους συνομηλίκους τους, ν’ ακούν ένα παραμύθι… Για να ξεφύγουν από το ηλεκτρονικό παιχνίδι, από το Ίντερνετ, από το κινητό, από τα τόσα μαθήματα και τις τόσες εξωσχολικές δραστηριότητες που τους φορτώνουμε…


Αιγείρα. aigeira.gr - aigeira.com: Καταδίωξη υπόπτου στον Κριό ποταμό Αιγείρας\nΤρία περιπολικά της αστυνομίας ερευνούσαν σπιθαμή προς σπιθαμή την ευρύτερη περιοχή του Κριού ποταμού στην Αιγείρα από τις 2 το μεσημέρι (8-8-2014), για να εντοπίσουν ύποπτο άτομο.\nΣυγκεκριμένα, το άτομο αυτό που οδηγούσε μηχανή μικρού κυβισμού, συγκρούστηκε με περιπολικό που ευρισκόταν πίσω από το εκκλησάκι του Αϊ Γιάννη. Αμέσως μετά τη σύγκρουση ο ύποπτος άρχισε να τρέχει μέσα στα σοκάκια του οικισμού Οικονομεΐκων. Μέσα σε λίγα λεπτά η περιοχή κατακλύστηκε από αστυνομικούς που προσπαθούσαν να τον εντοπίσουν. Πριν λίγο, το μηχανάκι φορτώθηκε σε αστυνομικό τζιπ με προορισμό το Αστυνομικό τμήμα Ακράτας…


Έκλεψαν το δαχτυλίδι αρραβώνων της Miley Cyrus μαζί με άλλα... - Star.gr\nLIFESTYLE Τρίτη, 26 Νοεμβρίου 2013, 11:35\nΈκλεψαν το δαχτυλίδι αρραβώνων της Miley Cyrus μαζί με άλλα κοσμήματα\nΜπάζα 100.000 δολάρια έκαναν οι τυχεροί ληστές\nΘύμα ληστείας έπεσε η Miley Cyrus, όταν διαρρήκτες εισέβαλαν στο σπίτι της στο Λος Άντζελες την Παρασκευή και έκλεψαν κοσμήματα, η αξία των οποίων ξεπερνά τα 100.000 δολάρια. Μάλιστα ανάμεσα στα κοσμήματα αυτά φημολογείται ότι είναι και το δαχτυλίδι αρραβώνων που της είχε δώσει ο πρώην της Liam Hemsworth.\nΑρχικά οι πληροφορίες για τη ληστεία ήταν πολύ περιορισμένες και ανέφεραν ότι οι ληστές πήραν προσωπικά αντικείμενα της Miley.\nΣήμερα όμως ο διοικητής του αστυνομικού τμήματος του Λος Άντζελες ανακοίνωσε ότι η ληστεία έγινε μέρα μεσημέρι και ότι δεν υπήρξε κανένα σημάδι παραβίασης της έπαυλης, κάτι που τους οδηγεί στο συμπέρασμα ότι τα κοσμήματα τα πήρε κάποιος μέσα από το σπίτι.\nΌποιος το έκανε, εκμεταλλεύτηκε το γεγονός ότι η Miley γιόρταζε τα 21α γενέθλιά της, οπότε και δεν θα βρισκόταν στο σπίτι.\n«Η Miley είναι πολύ στεναχωρημένη για��ί της έκλεψαν προσωπικά αντικείμενα συναισθηματικής αξίας. Έχει ταραχθεί πολύ και ακόμα δεν έχει συνέλθει από το σοκ», δήλωσε συνεργάτης της.\nΠαρ’ όλ’ αυτά η ίδια κράτησε την ψυχραιμία της και στα American Music Awards δεν έδειξε ότι την απασχολούσε κάτι.\nΠάντως δεν είναι η πρώτη φορά που η τραγουδίστρια πέφτει θύμα ληστείας. Τον περασμένο Σεπτέμβριο παραλίγο να βρεθεί πρόσωπο με πρόσωπο με ένοπλο ληστή, ο οποίος επιχείρησε να εισβάλει στο σπίτι της με ένα ψαλίδι.\nΕυτυχώς, εκείνη την ώρα απουσίαζε από το σπίτι της και η οικιακή της βοηθός κάλεσε αμέσως την αστυνομία, που συνέλαβε τον δράστη.


** ΞΕΝΟΔΟΧΕΊΑ HOSTERIA LA SURENA, ΣΑΝ ΚΆΡΛΟΣ ΝΤΕ ΜΠΑΡΙΛΌΤΣΕ **\nHosteria La Surena Ξενοδοχείο Σαν Κάρλος ντε Μπαριλότσε\nSan Martin 432, Σαν Κάρλος ντε Μπαριλότσε, Αργεντινή\nΤο Hosteria La Surena Hotel 2-αστέρων είανι δίπλα σε Piedra de Habsburgo, Parque Nahuelito και Lago Gutierrez μόλις 2.6 χλμ μακριά.\nΤο κέντρο της πόλης είναι 30 λεπτά με τα πόδια από το ξενοδοχείο. Χάρη σε στάση του λεωφορείου που είναι κοντά, το άνετο ξενοδοχείο συνδέεται καλά με άλλα μέρη του Σαν Κάρλος ντε Μπαριλότσε.\nΤο ξενοδοχείο έχει 18 δωμάτια εξοπλισμένα με δωρεάν Wi-Fi, ιδιωτική θυρίδα ασφαλείας, ηλεκτρονική θυρίδα ασφαλείας, θυρίδα ασφαλείας για λάπτοπ και κεντρική θέρμανση. Μερικά δωμάτια διαθέτουν θέα σε Λίμνη Nahuel Huapi. Τα δωμάτια για μη καπνιστές έχουν μπάνια με μπανιέρα, ντους και σεσουάρ.\nΤο μενού περιλαμβάνει νόστιμο πρωινό με μπουφέ, το οποίο σερβίρεται κάθε πρωί. Οι επισκέπτες θα χαλαρώσουν στο juice bar που σερβίρει χαλαρωτικά ποτά.\nΤο Hosteria La Surena Hotel βρίσκεται μόλις 15 λεπτά οδικώς από το International αεροδρόμιο.\nHosteria La Surena Ξενοδοχείο 2*\nHosteria La Surena Ξενοδοχείο, Αργεντινή\nHosteria Antu Kuyen Ξενοδοχείο Σαν Κάρλος Ντε Μπαριλότσε\nMelia Iguazu Ξενοδοχείο Πουέρτο Ιγκουασού\nPremier Ξενοδοχείο Σαν Κάρλος Ντε Μπαριλότσε\nThe Village 2 αστέρων Bondi Beach Ristorante Serena Ponte Tresa Gastehaus Balma Vals Astoria City 3 αστέρων Βέρνη Luxury Vii Royal Blue Ντελφτ Vienna Hotels South Station Branch 4 αστέρων Γκουανγκζού Luxury 2 αστέρων Ίντσεον Shim 3 αστέρων Μπουσάν City 3 αστέρων Κουάλα Λουμπούρ Xi Rong Σανγκάη Miraggio Thermal Spa 5 αστέρων Χαλκιδική Assa Maris 3 αστέρων Πυργαδίκια Eagles 5 αστέρων Ουρανούπολη Pomegranate Wellness Spa 5 αστέρων Χαλκιδική Domus Renier Boutique 5 αστέρων Χανιά A For 3 αστέρων Αθήνα Centro 3 αστέρων Αθήνα Innathens 4 αστέρων Αθήνα


ΟΠΙΣΘΙΟ ΟΣΤΕΟΦΥΤΟ ΠΤΕΡΝΑΣ | ΓΕΩΡΓΙΟΣ Δ. ΓΚΟΥΔΕΛΗΣ MD. Ph.D.\nΟΠΙΣΘΙΟ ΟΣΤΕΟΦΥΤΟ ΠΤΕΡΝΑΣ\nΟΠΙΣΘΙΟ ΟΣΤΕΟΦΥΤΟ ΠΤΕΡΝΑΣ - ΠΑΡΑΜΟΡΦΩΣΗ HAGLUND\nNormal calcaneus: φυσιολογική πτέρνα\nHaglund's deformity Abnormal prominence: μη φυσιολογική οστική προσεκβολή\nΦυσιολογική απεικόνηση της πτέρνας και της κατάφυσης του Αχίλλειου τένοντα στη μαγνητική τομογραφία\nΠαραμόρφωση Haglund. Το μεγάλο οστεόφυτο που εξορμάται από την οπίσθια και άνω επιφάνεια της πτέρνας τραυματίζει τον Αχίλλειο τένοντα και δημιουργεί συνθήκες φλεγμονής\nΜαγνητική τομογραφία ποδοκνημικής και άκρου ποδός. Ανάδειδη του οστεοφύτου στο οπίσθιο φύμα της πτέρνας το οποίο τραυματίζει τον Αχίλλειο τένοντα προκαλώνταςέντονο πόνο στον ασθενή ιδιαίτερα κατά τη βάδιση\nΤο οπίσθιο οστεόφυτο της πτέρνας –Haglund deformity – μπορεί να προκαλέσει επώδυνο οίδημα των μαλακών μορίων της οπίσθιας επιφάνειας της πτέρνας αμέσως μπροστά και πάνω από τον Αχίλλειο τένοντα και συνδυάζεται με φλεγμονή του ορογόνου θυλάκου της περιοχής καθώς και με τενοντίτιδα του Αχίλλειου τένοντα.\nΟίδημα και παραμόρφωση του οπισθίου τμήματος του ποδιού λόγω της υπετροφικής οστικής εξεργασίας - Haglund deformity-\nΗ κληρονομικότητα φαίνεται να παίζει ρόλο στην εμφάνιση του προβλήματος.\nΑσθενείς με μεγάλη ποδική καμάρα εμφανίζουν συχνότερα το οστεόφυτο στην οπίσθια επιφάνεια της πτέρνας. Η μεγάλη ποδική καμάρα δημιουργεί ροπή στρέψης του οστού της πτέρνας ενάντια στον Αχίλλειο τένοντα και αυτό δημιουργεί συνθήκες δημιουργίας του οστεόφυτου το οποίο με την σειρά του ερεθίζει τον τοπικό ορογόνο θύλακο και τον τένοντα δημιουργώντας φαύλο κύκλο φλεγμονής και πόνου.\nΟ βραχύς Αχίλλειος τένοντας θεωρείται άλλος ένας προδιαθεσικός παράγοντας που προκαλεί πόνο πιέζοντας τον ορογόνο θύλακο.\nΤο οπίσθιο οστεόφυτο της πτέρνας –Haglund deformity- μπορεί να δημιουργηθεί στο ένα ή και στα δύο πόδια του ατόμου.\nΟ ίδιος ο ασθενής αναφέρει βαθύ οπίσθιο πόνο στην πτέρνα ο οποίος επιδεινώνεται κατά την ψηλάφηση και την ραχιαία κάμψη του ποδιού. Επίσης πολλές φορές αναφέρει δυσκαμψία κατά την επιτέλεση των ανατομικών κινήσεων του αστραγάλου.\nΑξιοσημείωτη μεταβολή της φυσιολογικής ανατομικής πίσω στην πτέρνα με εμφάνιση οιδήματος – πρηξίματος και ερυθρότητας.\nΟιδηματώδης επώδυνη και σκληρή τοπική περιοχή στην πτέρνα η οποία πολλές φορές είναι θερμή υποδηλώνοντας φλεγμονή.\nΟ ακτινολογικός έλεγχος - πλάγια ακτινογραφία του ποδιού - θα αναδείξει την οστική προεξοχή στην οπίσθια και άνω επιφάνεια της πτέρνας.\nΗ μαγνητική τομογραφία βοηθά στην αξιολόγηση της κατάστασης του Αχίλλειου τένοντα, το ποσοστό δηλαδή εκφύλισης αυτού λόγω της οστικής προεξοχής.\nΟ στόχος της συντηρητικής αγωγής είναι να αντιμετωπίσει την ύπαρξη της τοπικής φλεγμονής του Αχίλλειου τένοντα και του ορογόνου θυλάκου. Η συντηρητική αγωγή πρέπει να σημειωθεί ότι δεν μπορεί να αντιμετωπίσει το αίτιο της δημιουργίας της φλεγμονής, δεν μπορεί δηλαδή να συρρικνώσει το οπίσθιο οστεόφυτο της πτέρνας.\nΑΝΤΙΦΛΕΓΜΟΝΩΔΗ ΦΑΡΜΑΚΑ από το στόμα τα οποία έχουν ως στόχο την μείωση της φλεγμονής. Μερικοί άνθρωποι ωφελούνται από την χρήση τοπικών αντιφλεγμονωδών παραγόντων όπως αλοιφές ή σταγόνες.\nΠΑΓΟΘΕΡΑΠΕΙΑ. Η παγοθεραπεία εφαρμόζεται κατά την περίοδο της έντονης φλεγμονής, όταν δηλαδή όπισθεν της πτέρνας υπάρχει πρήξιμο και ερυθρότητα. Οι εφαρμογές δεν πρέπει να ξεπερνούν τα 6-8 λεπτά τη φορά και αυτό μπορεί να επαναλαμβάνεται αρκετές φορές το 24ωρο.\nΗ τοπική παγοθεραπεία ανακουφίζει τα οξέα συμπτώματα του ασθενή\nΔΙΑΤΑΤΙΚΕΣ ΑΣΚΗΣΕΙς. Ένα πρόγραμμα διατατικών ασκήσεων έχει ως στόχο την αντιμετώπιση του τυχόν υπάρχοντος βραχέως Αχίλλειου τένοντα, μετριάζοντας με τον τρόπο αυτό την τάση του.\nΔιατάσεις του Αχίλλειου τένοντα\nΑσθενείς με μεγάλη ποδική καμάρα – κοιλοποδία- ανακουφίζονται με την εφαρμογή ΕΙΔΙΚΩΝ ΠΑΤΩΝ - ΠΕΛΜΑΤΩΝ ανύψωσης της πτέρνας και υποστήριξης της ποδικής καμάρας λόγω της σωστότερης κατανομής των δυνάμεως στο πέλμα και την πτέρνα. Οι ειδικοί αυτοί πάτοι συνίσταται να γίνονται μετά τη διενέργεια πελματογραφήματος και τη μελέτη βάδισης του κάθε ασθενούς ξεχωριστά.\nΗ τοπική έγχυση ΚΟΡΤΙΖΟΝΗΣ πρέπει να εφαρμόζεται με ιδιαίτερη προσοχή διότι προκαλεί ατροφία του Αχίλλειου τένοντα.\nΦΥΣΙΚΟΘΕΡΑΠΕΙΑ. Ο φυσικοθεραπευτής θα σχεδιάσει το θεραπευτικό του πλάνο βάσει του εξατομικευμένου προβλήματος του κάθε ατόμου ξεχωριστά στοχεύοντας στην επίτευξη της ισορροπίας του ποδιού με πρόγραμμα ασκήσεων και διατάσεων.\nΣε σοβαρές περιπτώσεις μπορεί να χρειαστεί ακινητοποίηση του ποδιού με ΝΑΡΘΗΚΑ για την ανακούφιση των συμπτωμάτων του πόνου.\nΔυσμορφία Haglund (Haglund deformity), Οπίσθιο οστεόφυτο της πτέρνας δημιουργεί πόνο στον ασθενή λόγο της ορογονοθυλακίτιδας που δημιουργείται τοπικά και το τραυματισμό του Αχίλλειου τένοντα\nΗ χειρουργική θεραπεία εφαρμόζεται σε περίπτωση που η παρατεταμένη συντηρητική αγωγή δεν μπόρεσε να αντιμετωπίσει τα συμπτώματα του ασθενούς.\nΣτόχο έχει την αφαίρεση του φλεγμαίνοντος ορογόνου θυλάκου ο οποίος βρίσκεται ανάμεσα στον Αχίλλειο τένοντα και την πτέρνα καθώς και την αφαίρεση της υπερτροφικής οστικής προεξοχής της οπίσθιας απόφυσης της πτέρνας.\nΗ επέμβαση μπορεί να γίνει με ανοιχτή χειρουργική μέθοδο ή με τη αρθροσκοπική μέθοδο η οποία είναι οπωσδήποτε μέθοδο ελάχιστης επεμβατικότητας.\nΟίδημα της οπίσθιας επιφάνειας της πτέρνας που οφείλεται στην υπερτροφία της οπίσθιας απόφυσης αυτής και την φλεγμονή του τοπικού ορογόνου θυλάκου\nΤομή του δέρματος (ανοιχτή μέθοδος)\nΕντοπισμός του υπερτροφικής οστικής προεξοχής ετοιμασία αφαίρεσής της με οστεοτόμο\nΑφαίρεση της εξεργασίας Haglund\nΠροετοιμασία για την αρθροσκοπική αφαίρεση της οστικής υπερτροφίας και του ορογόνου θυλάκου\nΑρθροσκοπική αφαίρεση της οπίσθιου οστεόφυτου της πτέρνας


Πώς θα είναι ο καιρός τις ημέρες του Πάσχα;\nΑνοιξιάτικος θα είναι ο καιρός σήμερα Μ. Δευτέρα και η θερμοκρασία θα φτάσει μέχρι και τους 22 βαθμούς Κελσίου. Ας δούμε αναλυτικά την πρόγνωση των επόμενων ημερών σύμφωνα με το iefimerida:\nΚαιρός: Στα νότια αραιές νεφώσεις που βαθμιαία θα πυκνώσουν και θα σημειωθούν τοπικές βροχές στην Κρήτη και από αργά τη νύχτα στα Δωδεκάνησα. Στα υπόλοιπα γενικά αίθριος με τοπικές νεφώσεις τις μεσημβρινές και απογευματινές ώρες στα ηπειρωτικά ορεινά με σποραδικούς όμβρους στα βόρεια.\nΜερομήνια: Πρωτοχρονιά με χιόνια σύμφωνα με τις προβλέψεις


Σύλληψη 21χρονου για παιδική πορνογραφία στο διαδίκτυο - Newsbomb - Ειδησεις - News\nΕΛΛΑΔΑ 08 Ιουν 2018 17:34\nΣύλληψη 21χρονου για παιδική πορνογραφία στο διαδίκτυο\nΟ νεαρός παραπέμφθηκε να απολογηθεί σε ανακριτή\nΑπό την άρση του απορρήτου των επικοινωνιών και την ψηφιακή - διαδικτυακή έρευνα που ακολούθησαν, διαπιστώθηκε ότι κάποια από τα επίμαχα ηλεκτρονικά ίχνη αντιστοιχούν σε σύνδεση διαδικτύου που ανήκει στην οικία του 21χρονου. Στη συνέχεια, αστυνομικοί της Υποδιεύθυνσης Δίωξης Ηλεκτρονικού Εγκλήματος Βορείου Ελλάδος, πραγματοποίησαν έρευνα στο σπίτι του νεαρού και ταυτοποιήθηκε η εμπλοκή του στην υπόθεση, ενώ στην κατοχή του βρέθηκε πλήθος αρχείων με υλικό παιδικής πορνογραφίας.\nΣύμφωνα με ανακοίνωση της Αστυνομίας, από το ίδιο σπίτι κατασχέθηκαν ένας σκληρός δίσκος, ένας φορητός ηλεκτρονικός υπολογιστής, μία συσκευή κινητής τηλεφωνίας με κάρτα SIM και εξωτερική κάρτα μνήμης, που απεστάλησαν στα εγκληματολογικά εργαστήρια της ΕΛ.ΑΣ. για περαιτέρω εργαστηριακή διερεύνηση. Ο νεαρός παραπέμφθηκε να απολογηθεί σε ανακριτή, σύμφωνα με το ΑΠΕ-ΜΠΕ.\nΣάλος στο Βατικανό: Αυτός είναι ο επίσκοπος που συνελήφθη για παιδική πορνογραφία


Λιάνα Κανέλλη: Το τρυφερό "γράμμα" στη Σοφία Μπεκατώρου - magdasnews.gr\nΗ υπόθεση και οι καταγγελίες της Ολυμπιονίκη μας έχουν συγκλονίσει το Πανελλήνιο. Η Λιάνα Κανέλλη, με ένα μικρό και συγκινητικό “γράμμα”, απευθύνεται στη Σοφία Μπεκατώρου.\nΜε ύφος τρυφερό, σαν μαμά που απευθύνεται στο παιδί της, η Λιάνα Κανέλλη, εκφράζει την στήριξή της στη Σοφία Μπεκατώρου. Διαβάστε τα όσα έγραψε:\n“Αυτός μόλυνε τη θάλασσα κι εσύ κορίτσι μου, Σοφάκι θα σ’ έλεγα αν ήσουν κόρη μου, κόπιασες, πάλεψες με τα μέσα σου κι έξω λυσσασμένα κύματα και κράτησες τα πανιά σου ανοιχτά, το σκάφος σου σε πορεία νικηφόρα, ακόμη και για όλες κι όλους εκείνους που δεν ξέρουν από θάλασσα και θύελλες. Ευχαριστώ θ’ ακούσεις πολλά. Για το κουράγιο, το θάρρος κι άλλα τέτοια. Το μεγάλο θα στο πει μόνο η ψυχή σου, που ξεχωρίζει όμορφη, μέσα στο βούρκο των «ευγενών» τεράτων του καθωσπρεπισμού και της εκβιασμένης «κανονικότητας».\nΘα σου πω ό,τι είπα κάποτε για τη ζωή, στο δικό μου το παιδί: Κράτα το τιμόνι σου. Χάραξε την πορεία σου. Βρες τις θάλασσες και τα λιμάνια σου. Εγώ μπορώ μόνο να φυσάω μ’ όλες μου τις δυνάμεις, άνεμο ούριο στα πανιά σου. Ώσπου ν’ ανοίξει ο καιρός, να καθαρίσει ο ουρανός και να σκιαχτεί η γενική άπνοια. Την άδολη αγάπη σου εύχομαι να συναντάς, σε κάθε λιμάνι που θα δένεις.”\nΟ Χρήστος Ταραντίλης βάζει τα πράγματα στη θέση τους: “Η παραίτηση...\nΌταν ο Κουφοντίνας προσέφερε ένα κουτί γλυκά στον Χρήστο Μάτη και...


Ελληνισμός Και Έλληνες: Δεκεμβρίου 2012\nΤο ζήτημα είναι αυτό, να κουνήσουμε όλοι τα χεράκια!!! Κράτος δεν θα ξανα-υπάρξει, η πρόνοια ανήκει στο παρελθόν. Στέγαση, φαγητό, είναι το ελάχιστο που έχει υποχρέωση μία πολιτεία να παρέχει στους πολίτες της!! Δεν τα παρέχει; θα τα πάρουμε με το στανιό!!! Ό,τι δημόσιο (κτίριο, χωράφι) ανήκει στον λαό!! Τα διεκδικούμε!! Ένα μόνο πρόβλημα άλυτο υπάρχει… Οι άνεργοι ψάχνονται βιοποριστικά για να ζήσουν. Οι άστεγοι είναι αδύναμοι, έχουν πέσει ψυχολογικά. Οι εργαζόμενοι δεν έχουν χρόνο. Ποιος θα τα κάνει;;;;;;;;\nΛέω εγώ τώρα... μπας και ήρθε η ώρα να τελειώσει το θέμα της ενημέρωσης και των νουθεσιών;; Γίναμε όλοι σοφοί, από χέρια πάσχει ο αγώνας!!!!\nΚλείνοντας, οι προδότες δεν υπάρχει περίπτωση να αφήσουν την καρέκλα. Δεν καταλαβαίνουν ούτε από εκλογές, ούτε από μηνύσεις, ούτε από διαμαρτυρίες, η μόνη λύση είναι να αναλάβουμε, με τον τσαμπουκά μας εμείς οι πολίτες τη διαχείριση της χώρας!! Να καταντήσουν χωρίς λόγο ύπαρξης!!!\nΑναρτήθηκε από Στεφανία Λυγερού στις 4:41 μ.μ. 0 σχόλια\nΤο αίμα που χύσατε έγινε όπλο στα χέρια μου. Όρκος τιμής στην καρδιά μου. Ανταριάζει, αντρειεύεται και θεριεύει την ψυχή μου. Κυλά μέσα μου και δεν ησυχάζει. Όσο ζω κι αναπνέω τον Ελεύθερο αέρα της χώρας μου, θα σας πολεμώ. Θα αγωνίζομαι με όποιον τρόπο μπορώ «και ως τον ύστατο χτύπο της καρδιάς μου θα αντιστέκομαι».\nΠρος το παρόν μού χρωστάτε κύριοι, κι αυτό το χρέος τελεύει μόνο με Δίκαιο.\nΜαρία Αλιφραγκή του Νικολάου\nΑναρτήθηκε από Στεφανία Λυγερού στις 9:38 π.μ. 0 σχόλια\nΑναρτήθηκε από Στεφανία Λυγερού στις 9:51 π.μ. 0 σχόλια\nΜέχρι τώρα, στις λαϊκές, τα μισοσάπια φρούτα και λαχανικά τα έδιναν τσάμπα στον κόσμο. Στο εξής, ληγμένα τρόφιμα θα πωλούνται στα ράφια των σουπερ μάρκετ, για να βγάζουν κι από κει κέρδος οι μεγαλέμποροι\nΈνα από τα πιο φρικαλέα μέτρα της κυβέρνησης είναι η δυνατότητα πώλησης ληγμένων τροφίμων. Σε συνδυασμό με τα υπόλοιπα μέτρα που ψηφίστηκαν, θα μας καταστήσουν τριτοκοσμική χώρα, όπου θα υπάρχουν ξεχωριστά ράφια για τους φτωχούς και άλλα για τους πλούσιους. Όχι μόνο θερίζει η ανεργία, μειώνονται οι μισθοί και οι συντάξεις και αυξάνεται η φορολογία, αλλά θα μας πασάρουν και ληγμένα, επικίνδυνα δηλαδή, τρόφιμα. Αυτό, βεβαίως, θα αυξήσει τα έσοδα των συγκεκριμένων εταιρειών, αφού θα πουλάνε σε μισή τιμή προϊόντα που μέχρι τώρα ήταν υποχρεωμένοι να πετούν. Αντί να μειώσουν τις τιμές σε μια τέτοια περίοδο φτώχειας, αυτές θα παραμένουν ίδιες, ή και θα συνεχίσουν να ανεβαίνουν, με τρομακτικές επιπτώσεις για όλους μας.\nΑναρτήθηκε από Aris στις 11:56 μ.μ. 0 σχόλια\nΤΟ ΜΝΗΜΟΝΙΑΚΟ ΚΑΘΕΣΤΩΣ ΣΕ ΧΟΥΝΤΙΚΗ ΕΞΑΡΣΗ\nΣτρατός στους δρόμους της Θεσσαλονίκης, φίμωση κάθε διαφορετικής φωνής στα ΜΜΕ, μεθοδική καταστολή κάθε λαϊκής αντίδρασης\nΗ εμφάνιση για πρώτη φορά από την Χούντα στρατιωτών ως αστυνομικής\nδύναμης στους δρόμους μιας πόλης, όπως έγινε στη Θεσσαλονίκη\nστις 28 Οκτωμβρίου, έδειξε ξεκάθαρα ότι το καθεστώς αντιμετωπίζει\nτο λαό ως "εχθρική δύναμη"\nΤην οικονομική κρίση η άρχουσα τάξη, τραπεζίτες, βιομήχανοι, εφοπλιστές, τη ρίχνουν ολόκληρη στις πλάτες του ελληνικού λαού. Έχοντας διαλύσει προηγουμένως, και με τη βοήθεια των σταλινογενών κομμάτων, τις βασικές οργανώσεις εργατικής άμυνας (σωματεία), προσπαθούν να αρπάξουν οποιαδήποτε κεκτημένα εργατικά δικαιώματα (8ωρο, συλλογικές συμβάσεις, αποζημιώσεις). Έτσι, η ελληνική εργατική τάξη, μετά την τεράστια μείωση μισθών και συντάξεων, τους ληστρικούς φόρους και τα «χαράτσια», τις απολύσεις και τα κυλιόμενα ωράρια, τις φοροαπαλλαγές τραπεζιτών και εφοπλιστών, είναι φυσικό να ψάχνει τρόπους αντίδρασης και άμυνας.\nΑναρτήθηκε από Aris στις 2:37 π.μ. 0 σχόλια\nΜΕΓΑΛΟΚΑΠΙΤΑΛΙΣΤΕΣ ΛΕΗΛΑΤΗΣΑΝ ΤΟΝ ΠΛΟΥΤΟ ΤΟΥ ΛΑΟΥ ΜΑΣ\nΤο σύνολο των καπιταλιστών εξήγαγε συστηματικά επί δεκαετίες στην Ελβετία τον πλούτο της χώρας, που εμείς οι εργαζόμενοι δημιουργήσαμε\nΕίναι τουλάχιστον κωμικό αυτό το καθεστώς να διαθέτει και Σώμα Δίωξης\nΟικονομικού Εγκλήματος, όταν ολόκληρο είναι ένα οικονομικό έγκλημα\nΑν και με αργούς ρυθμούς, ορισμένα «άτακτα» μέσα ενημέρωσης που δεν ελέγχονται από τις γνωστές μεγαλοαστικές συμμορίες συνεχίζουν την αποκάλυψη διαφόρων λιστών με ονόματα Ελλήνων καταθετών στην Ελβετία, καθώς και άλλων σκανδάλων (Καρούζου-Ρέστη-Τσάκου-Μεϊμαράκη-Βουλγαράκη-Λιάπη κ.λπ.).\nΤο βασικό συμπέρασμα που βγαίνει είναι ότι οι Έλληνες μεγαλοκαπιταλιστές, με τη σύμπραξη των πολιτικών τους υπηρετών, επί ολόκληρες δεκαετίες εξήγαγαν στις ελβετικές τράπεζες τα εκατοντάδες δισεκατομμύρια που απομυζούσαν από το λαό μας.\nΑναρτήθηκε από Aris στις 7:21 μ.μ. 0 σχόλια\nΜΕΓΑΛΟΚΑΠΙΤΑΛΙΣΤΕΣ ΛΕΗΛΑΤΗΣΑΝ ΤΟΝ ΠΛΟΥΤΟ ΤΟΥ ΛΑΟΥ ...


Aristera sti Mitilini: ΠΑΛΛΕΣΒΙΑΚΟ ΕΡΓΑΤΟΫΠΑΛΛΗΛΙΚΟ ΚΕΝΤΡΟ: ΠΑΡΤΕ ΜΕΤΡΑ ΓΙΑ ΤΑ ΔΑΣΗ\nΠΑΛΛΕΣΒΙΑΚΟ ΕΡΓΑΤΟΫΠΑΛΛΗΛΙΚΟ ΚΕΝΤΡΟ: ΠΑΡΤΕ ΜΕΤΡΑ ΓΙΑ ΤΑ ΔΑΣΗ\nΕνώ έχουμε πλησιάσει αρκετά την καλοκαιρινή περίοδο και λόγω των μέχρι τώρα βροχοπτώσεων, τα χόρτα στις άκρες των δρόμων υπερβαίνουν το ένα μέτρο και υπάρχει άμεσος κίνδυνος πυρκαγιάς.\nΌσο περνάν οι μέρες η κατάσταση γίνεται πιο εκρηκτική και κανένα μέτρο για την πρόληψη και πυροπροστασία δεν έχει ληφθεί. Οι όποιες συσκέψεις της περιφέρειας με τους εμπλεκόμενους δήθεν φορείς, είναι μέτρα εντυπωσιασμού και εναπόθεση της ευθύνης της πυροπροστασίας στην αποδεκατισμένη Πυροσβεστική Υπηρεσία του Νομού και στους εθελοντές πυροσβέστες. Αφού ακόμα ούτε τους εποχιακούς δασοπυροσβέστες δεν έχουν προσλάβει, αλλά ούτε και το πυροσβεστικό κλιμάκιο της ΜΑΕΔΥ έχει εγκατασταθεί στο αεροδρόμιο (πιλότοι, τεχνικοί και τα δύο αεροσκάφη τύπου ΠΕΤΖΕΤΕΛ).\nΠλησιάζει λοιπόν ο Ιούνης με ασυντήρητα οχήματα, ασυντήρητες δεξαμενές, ακαθάριστες αντιπυρικές ζώνες, χωρίς διάνοιξη νέων αντιπυρικών ζωνών. Αλήθεια πώς θα γίνει η καταστολή τυχόν πυρκαγιών;\nΤο Παλλεσβιακό Εργατοϋπαλληλικό Κέντρο παρακολουθεί και εκφράζει την αγωνία της διοίκησης για την κατάσταση που υπάρχει μέχρι σήμερα. Την αδιαφορία της κυβέρνησης και το «δήθεν» ενδιαφέρον της Περιφέρειας Β.Α.Αιγαίου και λέμε δήθεν, γιατί μόνο λόγια και δελτία τύπου είδαμε μέχρι τώρα και συσκέψεις με εθελοντές, που δεν υποτιμάμε, ούτε παραγνωρίζουμε την όποια καλή διάθεση από τους συμπολίτες μας και όχι μόνο απ’ αυτούς. Όμως το όποιο ενδιαφέρον στην πράξη φαίνεται, με έργα.\nΌλα όσα αναφέρουμε, μας γεμίζουν ανησυχία για το τι θα γίνει το καλοκαίρι στο νομό μας και τότε πλέον, αν συμβεί κάτι, θα τρέχουν όλοι επί τόπου, για να διαπιστώσουν τι έφταιγε.\nΚύριοι της Κυβέρνησης και της Περιφέρειας, πάρτε μέτρα για την πρόληψη, έστω και καθυστερημένα, πριν είναι πολύ αργά. Γιατί τότε η καταστολή και οικονομικά θα στοιχίσει περισσότερο, αλλά και το φυσικό περιβάλλον θα έχει καταστραφεί που η αξία του δεν έχει μετρό εκτίμησης.\n-Επανδρώστε τις υπηρεσίες της Πυροσβεστικής Υπηρεσίας, της Δασικής Υπηρεσίας, με μόνιμο αποκλειστικής απασχόλησης προσωπικό, ικανό να διανοίγει, να συντηρεί αντιπυρικές ζώνες, να καθαρίζει τις παρυφές των δρόμων και τους χώρους γύρω από τα δάση και εγκαταλειμμένες περιοχές, σχολεία, νοσοκομείο κ.λ.π.\n-Φτιάξτε υποδομές συλλογής, αποθήκευσης και διοχέτευσης νερού σε χώρους κοντά σε δασικές εκτάσεις.\n–Εξοπλίστε τα οχήματα με σύγχρονους εξοπλισμούς, τέτοιους που να βοηθάνε στη δουλειά των εργαζομένων στις υπηρεσίες πυρόσβεσης.\n– Ανακαινίστε και εκσυγχρονίστε το στόλο των οχημάτων της πυροσβεστικής και δασικής υπηρεσίας.\n– Άμεση εγκατάσταση της ΜΑΕΔΥ στο αεροδρόμιο.\nΤώρα άμεσα ενιαίος δημόσιος φορέας προστασίας της δασικής περιουσίας και πρόσληψη μόνιμου προσωπικού δασοπυρόσβεσης, μονιμοποίησης όλων των συμβασιούχων εποχιακών.\nΑναρτήθηκε από Aristera sti Mitilini στις 9:33 μ.μ.\nΕτικέτες ΔΑΣΗ, ΠΑΛΛΕΣΒΙΑΚΟ ΕΡΓΑΤΟΫΠΑΛΛΗΛΙΚΟ ΚΕΝΤΡΟ, ΠΕΚ


ΕΛΛΗΝΙΚΗ ΝΑΥΣ: Οι εικόνες της Αγια – Σοφιάς που δεν καταστρέφονταν\nΟι εικόνες της Αγια – Σοφιάς που δεν καταστρέφονταν\nΣχόλιο Ιστολογίου "Ελληνική Ναυς": Δεν είναι ούτε το πρώτο ούτε το τελευταίο θαυμαστό γεγονός το οποίο συνέβη όταν κάποιος ασεβής τόλμησε να προσβάλλει την Υπεραγία Θεοτόκο και Μητέρα του Φωτός. Αυτόματα έρχεται στο μυαλό μου το μεγαλυνάριο της Θεοτόκου:\n"Άλαλα τα χείλη των ασεβών,\nτων μη προσκυνούντων την εικόνα σου την σεπτήν..."\nΣτην Αγία Σοφιά είχε καταφύγει πολύ λαός, κυρίως γυναικόπαιδα, για να αποφύγουν τον θάνατο. Όμως η παρουσία τους εκεί δεν τους έσωσε, καθώς φανατισμένοι από τους δερβίσηδες μωαμεθανοί μπήκαν στην εκκλησία και άρχισαν να σφάζουν αδιακρίτως όποιον έβρισκαν μπροστά τους.\nΤις πιο πολλές εικόνες και τοιχογραφίες της Αγία Σοφιάς τις κατέστρεψαν οι Τούρκοι. Όταν, όμως, οι άπιστοι εισβολείς έφτασαν στον εξώστη – γυναικωνίτη και ένας τσαούσης (Τούρκος αξιωματικός) προσπάθησε με έναν πέλεκυ να καταστρέψει μια τοιχογραφία της Παναγίας που κρατά στα χέρια της τον Ιησού μωρό, έγινε το θαύμα! Τη στιγμή που ο Τούρκος προσπάθησε να καταφέρει το πρώτο χτύπημα στην τοιχογραφία κεραυνοβολήθηκε κι έπεσε νεκρός. Τη θέση του πήρε ένας άλλος Τούρκος, αλλά την ίδια στιγμή κι εκείνος είχε την ίδια τύχη. Οι υπόλοιποι βάρβαροι πανικοβλήθηκαν απ’ το πρωτόγνωρο γι΄ αυτούς θαύμα και γεμάτοι τρόμο, αλλά και σεβασμό εγκατέλειψαν την ανόσια προσπάθεια τους.\nΠΡΩΤΗ ΠΡΟΒΟΛΗ ΤΑΙΝΙΑΣ ΠΑΤΡΟΣ ΑΥΓΟΥΣΤΙΝΟΥ ΚΑΝΤΙΩΤΗ\nΝηστειοδρόμιο της εβδομάδας (8/2/16-14/2/16)


Φάρμα: μάθετε τα πάντα για τους διαγωνιζόμενους στο ριάλιτι\nΚάποιοι είναι γνωστοί στο ευρύ κοινό μέσα από την εργασία τους, κάποιοι άλλοι μέσα από τη συμμετοχή τους σε προηγούμενα ριάλιτι, ενώ κάποιοι ελπίζουν να γίνουν μέσα από τη συμμετοχή τους στη Φάρμα, το νέο ριάλιτι του ΑΝΤ1.\nΗ Φάρμα ανοίγει τις πόρτες της και υποδέχεται τους διαγωνιζόμενους που θα δίνουν μάχη με τη γη, με τον ΑΝΤ1 να δίνει μάχη… για την τηλεθέαση.\nΜάθετε λοιπόν μερικά πράγματα για τους 14 διαγωνιζόμενους που θα υποδεχτεί ο Σάκης Τανιμανίδης και θα προσπαθήσουν να ανακηρυχθούν “Αγρότης της χρονιάς” αλλά και να κερδίσουν 50.000 ευρώ και ένα αυτοκίνητο αξίας 25.000 ευρώ. Με αλφαβητική σειρά οι διαγωνιζόμενοι είναι:\nΜε τη συγκατοίκηση δεν πιστεύει ότι θα έχει πρόβλημα. Κάτι που θα μπορούσε να την εξοργίσει είναι η τεμπελιά και η έλλειψη συνεργασίας.\nΠεριγράφει τον εαυτό της ως επίμονη, τελειομανής, ανυπόμονη, εργατική, μεθοδική και με προσήλωση στον στόχο της.\nΗ πιο δύσκολη στιγμή της ζωής της ήταν πριν 2 χρόνια, όταν ο πατέρας της είχε ένα σοβαρό θέμα υγείας. Τότε απευθύνθηκε σε life coach.\nΕάν κερδίσει το Έπαθλο θέλει να το επενδύσει στην επιχείρηση της και να βοηθήσει ορφανά παιδιά.\nΈχει παντρευτεί 3 φορές, έχει 3 παιδιά (31, 26, 17 ετών) και πρόσφατα έγινε παππούς.\nΤα τελευταία 3 χρόνια εργάζεται ως δάσκαλος θαλάσσιων σπορ και καπετάνιος σε κρουαζιέρες στην Κρήτη.\nΟ Κωνσταντίνος Μακρής γεννήθηκε στην Πέρδικα Θεσπρωτίας. Έχει 3 αδέρφια και είναι ο μικρότερος.\nΌλος ο κόσμος τον αποκαλεί Ντούπη, παρατσούκλι που του έβγαλαν τα ξαδέρφια του όταν ήταν μικρός.\nΟ Κωνσταντίνος σπούδασε στα Ιωάννινα αρτοποιία, ζαχαροπλαστική και μαγειρική καθώς και κομμωτική.\nΟ Κωνσταντίνος δήλωσε συμμετοχή στη Φάρμα μετά από παρότρυνση φίλων του. Θέλει να διεκδικήσει το έπαθλο, αλλά και να ζήσει την εμπειρία και να περάσει ωραία. Οι φίλοι του τον θεωρούν ήρεμη δύναμη, εργατικό, φιλικό, μάχιμο και προσαρμοστικό.\nΔε γνωρίζει από αγροτικές εργασίες, αλλά είναι σίγουρος ότι θα τα καταφέρει.\nΣτη Φάρμα θα του λείψουν τα ανίψια και οι φίλοι του καθώς και η θάλασσα.\nΒασίλης Μαντζουράνης / YouTuber\nO Βασίλης Μαντζουράνης μεγάλωσε στην Αθήνα, στον Άγιο Δημήτριο.\nΈχει έναν μεγαλύτερο αδερφό. Οι γονείς του χώρισαν όταν ήταν 7 ετών.\nΣπούδασε Αθλητικές Επιστήμες σε παράρτημα του Πανεπιστημίου του Στρασβούργου στην Αθήνα. Το 2013 πήγε να μείνει με τη μητέρα του στη Γερμανία όπου και έμεινε για 1μιση χρόνο. Μέχρι το 2015 δούλεψε σε εργοστάσια και στη συνέχεια αποφάσισε να δοκιμάσει την τύχη του στην Αυστραλία, στην Gold Coast, τη Μέκκα των surfers. Εκεί εργάστηκε παράνομα καθώς δεν είχε άδεια παραμονής σε μία επιχείρηση όπου γυάλιζαν αυτοκίνητα. Τα χρήματα ήταν καλά κάτι που του επέτρεπε να κάνει ταξίδια με την Αυστραλή φίλη του Vanessa. Στην επιστροφή τους από ένα ταξίδι στο Μπαλί, οι Αρχές τον εντόπισαν και του ανακοίνωσαν την απέλαση του. Σε ένα μικρό δωματιάκι του αεροδρομίου της Αυστραλίας και μέσα σε 10 λεπτά αναγκάστηκε να αποχαιρετήσει τη φίλη του. Κι ενώ είχε ζητήσει να μεταβεί στη μητέρα του στη Φρανκφούρτη, οι υπεύθυνοι έκαναν λάθος και τον έστειλαν στην Αγγλία. Εκεί του παρέδωσαν το διαβατήριο του και ο Βασίλης βρέθηκε άφραγκος και χωρίς γνωστούς στο Λονδίνο. Παρ’ όλα αυτά δεν πτοήθηκε και την ίδια κιόλας ημέρα βρήκε δουλειά και σπίτι.\nΗ νέα του εργασία ήταν σερβιτόρος σε VIP events. Κι έτσι από τη μια στιγμή στην άλλη, βρέθηκε στο Μπάκιγχαμ να σερβίρει τους διάσημους προσκεκλημένους της βασιλικής οικογένειας, στα πάρτι του δισέγγονου του Φρόιντ παρέα με τον Μικ Τζάγκερ, τον Τζορτζ Κλούνεϊ, τον Μπόνο και πολλές άλλες διασημότητες.\nΜαρία Μιχαλοπούλου / Μοντέλο-Αγρότισσα\nΗ Μαρία είναι μια γυναίκα δυναμική, ανεξάρτητη και μαχήτρια. Οι φίλοι της την χαρακτηρίζουν αντράκι και την αποκαλούν “Πετράκη”.\nΟ γιος της είναι αυτός που την έπεισε να δηλώσει συμμετοχή στη Φάρμα, γιατί θεωρεί ότι η μητέρα του είναι η ιδανική παίκτρια.\nΈχει τρεις μικρότερες αδελφές.\nΣπούδασε στη Φιλοσοφική του ΑΠΘ και πρόσφατα πήρε πτυχίο Δημοσιογραφίας από Δημόσιο ΙΕΚ.\nΤου αρέσει η ζωή στην Πτολεμαΐδα και τα χόμπι του είναι η γυμναστική, η κολύμβηση και το θέατρο.\nΕπιθυμία του ΑΝΤ1 είναι η Φάρμα να βγει στον αέρα μέσα στον Μάρτιο και να προβάλλεται…. αρχικά… δύο φορές τη βδομάδα αλλά όλα θα κριθούν από το πόσο οι διαγωνιζόμενοι θα καταφέρουν να… οργώσουν και το τηλεοπτικό τοπίο…!\nΓια ποιους κτυπάει η καμπάνα: Το Dancing With The Stars, οι σταρς, οι σιτάρς και τα διαζύγια!\nΆγριες Μέλισσες: η Λήδα Ματσάγγου σε ρόλο κλειδί\nΑνοιχτά: η επιστροφή της Αννίτας Πάνια με την Άννα Βίσση\nΦάρμα: οι καινούργιες εγκαταστάσεις και οι αλλαγές\nΆγριες Μέλισσες: Η απολογία του Δούκα και το μυστικό του Ακύλα\nΝησί 2: Περιζήτητο το δεύτερο μέρος της επιτυχημένης σειράς\nΣασμός: οι αποκαλύψεις που θα αναστατώσουν\nDancing With The Stars: Οι τηλεθεατές δεν… χόρεψαν μαζί του


Ομοιοπαθητική & Αυτισμός Κύριο\nΑυτό το κείμενο απευθύνεται σε όσους ασχολούνται, ενδιαφέρονται, τυραννιούνται ή όπως εγώ, αγάπησαν τον Αυτισμό. Ξεκινώντας την πρακτική μου στο Λονδίνο, άρχισα να δέχομαι παιδιά με Αυτισμό συχνά.\nΗ εκπαίδευση μου σχετικά με τον Αυτισμό\nΣτο Πανεπιστήμιο εκτός από την προσέγγιση της Κλασσικής Ομοιοπαθητικής, διδάχτηκα εκτεταμένα μεθοδολογίες θεραπείας του Αυτιστικού Φάσματος όπως ανάλυση και μεθοδολογία των bowel nosodes, της Ισοπαθητικής Θεραπείας, από σπουδαίους ομοιοπαθητικούς όπως τον Dr Ralf Jeutter BSc.(Hons) Pod.Med. Ph.D. (Lit./Phil.), Hilery Dorrian Lic Ac LCH DHt, Dr Robin Murphy ND και τον Colin Griffith LCH MCH.\nΤα ουσιαστικότερα πράγματα όμως σχετικά με τον Αυτισμό τα έμαθα από τα ίδια τα παιδιά. Μάθαινα σιγά-σιγά πως το 90% τουλάχιστον αυτών που λέμε (ιδιαίτερα εμείς οι μεγάλοι) είναι περιττό. Με έμαθαν πως η χρήση δέκα μόνο λέξεων ίσως να είναι πιο ουσιαστική στην επικοινωνία, κατάλαβα πως δε χρειάζεται να γεμίζω βεβιασμένα τα κενά σιωπής με λέξεις και πως μπορώ να ακούω ακόμα και μέσα σε κενά σιωπής κάτι που συμβαίνει εάν χρησιμοποιώ την ενεργή παρατηρητικότητά μου. Η γλώσσα του σώματος, μια κρίση, ένας ήχος, η άρνηση του παιδιού προς τη μητέρα να καθίσει όπως πρέπει στην καρέκλα, είναι ατόφιες αντιδράσεις αυτών των παιδιών και με βοηθούν να βρω το κατάλληλο φάρμακο. Αυτό συμβαίνει γιατί τα παιδιά αυτά δεν προσποιούνται ότι είναι κάπως ή πως είναι κάποιοι άλλοι. Είναι αυτό που βλέπεις μπροστά σου, χωρίς προσωπεία, μάσκες, που ίσως να μπερδεύουν καμιά φορά τον ομοιοπαθητικό. “Αυτό που είναι, όντως είναι και όχι αυτό που δείχνει ότι είναι”.\nΓιατί να επιλέξετε την Ομοιοπαθητική\nΟ αυτισμός χρειάζεται εξατομικευμένη προσέγγιση και διαφέρει από τον τρόπο που παρουσιάζεται σε κάθε άτομο. Αυτός είναι ένας επιπλέον λόγος που η Ομοιοπαθητική ταιριάζει στην θεραπεία του αυτισμού. Η Ομοιοπαθητική αναλύει το κάθε ένα ως μια και μοναδική ξεχωριστή οντότητα. Δεν τοποθετεί τον ασθενή σε φόρμες με τίτλο την ασθένειά του. Βλέπει πάνω από όλα το άτομο σαν σύνολο. Ένας άνθρωπος δεν είναι μόνο τα συμπτώματα της διαταραχής του, το άτομο δεν είναι η αρρώστια του. Σε 10 περιπτώσεις γρίπης, στην Ομοιοπαθητική θα δώσουμε ίσως 10 διαφορετικά φάρμακα.\nΤι με διευκολύνει\nΣτις συνεδρίες μας εξετάζω το ιστορικό του παιδιού και ενώνω βήμα-βήμα όσα περισσότερα ντοκουμέντα μπορώ. Ζητώ φωτογραφίες, βίντεο από τις πρώτες μέρες της ζωής του παιδιού, πριν και μετά εμβολιασμού, το βιβλίο υγείας με όλα τα εμβόλια, πιθανή χρήση αντιβιοτικών, στεροειδών κτλ., έγγραφα από πιθανές επιπλοκές στον τοκετό, θηλασμό, στομαχικές διαταραχές, διαταραχές ύπνου ή ξαφνικές αλλαγές συμπεριφοράς, εμφάνιση αλλεργίας, δερματικές εξάρσεις, διαφορά στο κλάμα ή οποιοδήποτε είδος οπισθοδρόμησης, λεκτικής ή αναπτυξιακής. Πρέπει να πω στους γονείς πως η διαδικασία βασίζεται στην μελέτη της λεπτομέρειας και πως όσο πιο μικρό ένα παιδί ξεκινήσει την Ομοιοπαθητική τόσο καλύτερη θα είναι η πρόγνωσή του. Στις περιπτώσεις που έχω εξετάσει, η διατροφή και ένα υγιές οικογενειακό περιβάλλον είναι οι δυο πυλώνες που θα βασιστεί μια σωστή θεραπεία.\nΟ Τ.Σ είναι 6 χρονών και ήρθε σε εμένα με τη μητέρα του, η όποια ήταν ήδη ασθενής μου για προβλήματα αϋπνίας. Ο Τ.Σ κρυβόταν από πίσω της και έκανε ήχους δυσφορίας όταν εκείνη τον τραβούσε για να κάτσει πάνω της. Δεν με κοιτούσε, κοιτούσε τον κόρφο της μάνας του, έμενε έτσι με μάτια ανοιχτά πάνω στο δέρμα της μάνας του. Είχε ένα άσπρο πανί κλεισμένο στο χέρι του, το όποιο έφερνε κάποιες φορές μπροστά από τη μύτη του. Η μητέρα του μου εξήγησε πως ο ύπνος του δεν ήταν καλός και πως σηκωνόταν όρθιος όταν ξυπνούσε το βράδυ πάνω στο κρεβάτι και ούρλιαζε κάποιες φορές. Δεν του άρεσε να φοράει τα γυαλιά του ή τα παπούτσια του, μόνο ένα ζευγάρι παντόφλες. Δε μίλαγε στους ξένους ποτέ, έπαιζε με το φως, άναψε – σβήσε, ανοιγόκλεινε τις πόρτες, δεν αντιδρούσε πολλές φορές στο όνομά του, δεν ήθελε να παίζει με παιδιά μόνο να κάθεται κοντά τους. Ο Τ.Σ δεν έχει γνωρίσει ποτέ τον μπαμπά του. Ήξερε όλα τα λεωφορεία απ’ έξω, τα νούμερα και τα δρομολόγια που κάνουν. Όταν δεν ήθελε να κάνει κάτι έκλαιγε πολύ δυνατά μα ποτέ δεν είχε επιτεθεί. Χρησιμοποιούσε μερικές λέξεις αλλά δεν απαντούσε σε ερωτήσεις. Η μητέρα του πίστευε πως ντρέπεται, τους ξένους, τους δασκάλους, τα παιδιά. Κουνούσε τα χέρια του γύρω από τα μάτια του επαναληπτικά όταν τον είδα για πρώτη φορά και στο παρελθόν τα χτυπούσε πάνω-κάτω και γυρνούσε γύρω από τον εαυτό του αλλά αυτό σταμάτησε από μόνο του όταν πήγε σχολείο. Πάει σε κανονικό σχολειό αλλά έχει ειδικό παιδαγωγό που τον βοηθάει. Του άρεσε να πηγαίνει σχολείο, αγαπούσε πολύ το τραγούδι και τραγουδούσε όλη μέρα. Είχε φοβία για τα σκυλιά και το σκοτάδι. Είχε χρόνια βήχα, από 3 μηνών και μάλιστα είχε μπει στο νοσοκομείο για πλύση των πνευμόνων όπου και πάλι η διάγνωση δεν έδειξε τίποτα. Η μητέρα του Τ.Σ εξήγησε πως ο βήχας άρχισε όταν έφυγε ο πατέρας του από το σπίτι τους, αλλά δεν καταλάβαινε πώς μπορεί αυτό να τον έχει επηρεάσει τον Τ.Σ εφόσον ήταν μόλις 3 μηνών. Ο βήχας του ακουγόταν υγρός, χειρότερος το βράδυ, χειρότερα το χειμώνα. Το καλοκαίρι σταματούσε τελείως. Ο Τ.Σ είχε κάνει όλα τα απαραίτητα εμβόλια, είχε πάρει πάνω από 20 φορές αντιβίωση για το βήχα, είχε εισπνεόμενο κορτιζονούχο βρογχοδιασταλτικό πάντα μαζί του.\nΜετά από 14 μήνες Ομοιοπαθητικής θεραπείας, σε συνδυασμό με αλλαγές στην διατροφή του από Διατροφολόγο, ο Τ.Σ έχει κάνει άλματα προόδου. Χειρίζεται τη γλώσσα πολύ περισσότερο, όχι μόνο ακούει στο όνομά του αλλά ακολουθεί οδηγίες από την ειδική παιδαγωγό του στο σχολείο. Σταμάτησε να παίζει με το φως και ο ύπνος του είναι 8ωρος χωρίς διακοπές. Στις συνεδρίες μας κάθεται απέναντι από τη μητέρα του και μιλεί ασταμάτητα. Ζωγραφίζει και παίζει με παιχνίδια, ακόμη και πάζλ κάτι που δεν άγγιζε στο παρελθόν. Ο Τ.Σ ζήτησε από τη μητέρα του σκύλο, αλλά εκείνη δεν τα συμπαθεί. Ακόμη κοιμάται με το φωτάκι αναμμένο και μετράει τα λεωφορεία, αναλύοντας τα δρομολόγιά τους. Όταν ρώτησα τον Τ.Σ γιατί αρνείται κατηγορηματικά να φορέσει τα γυαλιά του, μου είπε, ‘Γιατί βλέπω’. Ο Τ.Σ πήγε στον οφθαλμίατρο για check-up μετά από αυτή τη συζήτηση και δέχτηκα τηλεφώνημα από τον οφθαλμίατρο, ο όποιος έμεινε εμβρόντητος με το γεγονός ότι όντως η όραση του Τ.Σ είχε βελτιωθεί τόσο πολύ. Μιλήσαμε για τη θεραπεία που του έδινα, για τα μάτια του ξεχωριστά και από τότε συνεργαζόμαστε. Το καλύτερο αποτέλεσμα όμως ήταν ότι ο βήχας του Τ.Σ είχε βελτιωθεί στο 80%, και επανερχόταν λίγο μόνο εάν ήταν άρρωστος από ίωση ή γρίπη. Ο συνεχόμενος βήχας έχει εξαφανιστεί. Σαν αποτέλεσμα της πορείας του Τ.Σ με την Ομοιοπαθητική, η μητέρα του ξεκίνησε σπουδές Ομοιοπαθητικής στο ίδιο πανεπιστήμιο που πήγα κι εγώ.\nΟ Ν.Π έχει διαγνωστεί με το σπάνιο σύνδρομο που ονομάζετε Kleefstra. Το σύνδρομο Kleefstra (Ks) είναι μια σπάνια γενετική διαταραχή που χαρακτηρίζεται από διανοητική αναπηρία, συνοδευόμενη συχνά από ένα φάσμα πολύπλοκων φυσικών και κλινικών χαρακτηριστικών. Η κυρίαρχη αιτία του Ks είναι ένα μικρό κομμάτι που λείπει (γνωστό ως διαγραφή) από κοντά στο τέλος του χρωμοσώματος 9. Το Ks ήταν προηγουμένως γνωστό ως σύνδρομο διαγραφής 9q34.3. Το σύνδρομο αυτό μοιράζεται κοινά χαρακτηριστικά με αυτά της διαταραχής του Αυτιστικού Φάσματος. Ο Ν.Π. παρουσίαζε λεκτικές δυσκολίες, επαναλαμβανόμενες συμπεριφορές, δυσκολίες σε κοινωνικές καταστάσεις. Ο Ν.Π. δεν είχε τίποτα διαφορετικό για μένα από ότι όλοι οι υπόλοιποι ασθενείς μου. Είχε μια παρόμοια συμπεριφορά και συμπτωματολογία με κάποιο από τα 3000 ομοιοπαθητικά φάρμακα. Κοιμόταν με τη μητέρα του, είχε κάποιες βίαιες αντιδράσεις, όπως κλώτσαγε και τραβούσε μαλλιά. Έκανε διαρκώς ήχους και κινιόταν συνεχώς μέσα στο χώρο και κατά τη διάρκεια του ύπνου του. Ξυπνούσε στις 5.00 το πρωί και έτρωγε παρά πολύ εκείνη την ώρα. Μαζί του έπρεπε να είναι όλοι ξύπνιοι για να τον απασχολούν διότι βαριόταν εύκολα και με τα πάντα. Δεν μπορούσε να φάει μόνος του και για την τουαλέτα χρειαζόταν υπενθύμιση. Είχε πολύ καλή οπτική επαφή, άκουγε στο όνομά του αμέσως και ήθελε να βάζει το μάγουλό του πάνω στο δικό μου και να νανουρίζεται κάνοντας ήχους μόνος του.\nΟ λόγος που οι γονείς ήρθαν σε μένα ήταν να δουν εάν μπορεί η Ομοιοπαθητική να βοηθήσει στη βίαιη συμπεριφορά. Ξεκινήσαμε αμέσως με το ιδιοσυγκρασιακό του φάρμακο. Ο Ν.Π. άρχισε να κοιμάται περισσότερες ώρες, και ξυπνούσε λιγότερο νευρικός, σπάνια ακόμα και ευδιάθετος. Άρχισε να μπορεί να κάθεται περισσότερο στο θρανίο του και να παρατηρεί τις εικόνες από διαστημόπλοια. Μετά από ένα χρόνο οφείλω να πω πως το παιδί δεν είναι καθόλου επιθετικό και έχει αρχίσει να κάνει κολύμβηση την οποία λατρεύει. Παίζει μόνος του και προσπαθεί να κοιμάται μόνος του, όμως ακόμη δεν τα καταφέρνει. Ο Ν.Π χρησιμοποιεί λέξεις που φτιάχνει μόνος του και η μητέρα του καταλαβαίνει τι θέλει να πει. Άρχισε να μιλάει λίγο τη γλώσσα της μαμάς του και τα σωματικά του προβλήματα έχουν εξαφανιστεί, όπως έμετοι και διάρροιες. Διακρίνω τεράστια διαφορά, από την πρώτη μέρα που τον είδα και ομολογώ πως έμαθα τα περισσότερα πράγματα από αυτό το παιδί, σχετικά με την σημαντικότητα της δοσολογίας, τη συγκράτηση στην παρόρμηση νέας συνταγογράφησης όταν υπάρχει καλυτέρευση και την βοήθεια των Bowel Nosodes. Ο Ν.Π είχε δύο φορές επιδείνωση και μετά καλυτέρευση, κάτι που δεν μου είχε ξανασυμβεί στην πορεία μου. Με την πίστη και επιμονή των γονιών του να επιμείνουν στην ομοιοπαθητική και στις δύο επιδεινώσεις και να μη στραφούν σε αγωγή με αντιπυρετικά και αντιβίωση, αλλά να περιμένουν υπομονετικά, να φύγει το εξάνθημα από το παιδί τους, σαν να καταλάβαιναν πως αυτό ήταν αποτέλεσμα παλιάς κατάπνιξης κάποιας φυσιολογικής αντίδρασης του οργανισμού. Δεν χρησιμοποίησα καμία στεροειδή κρέμα για αυτή την αντίδραση, ούτε σκεπάστηκε το εξάνθημα με καινούριο ομοιοπαθητικό, (αν και σαν ομοιοπαθητικός θα ήθελα να δώσω κάτι για αυτό), απλά αποφασίσαμε να περιμένουμε. Θέλω να πω ένα μεγάλο μπράβο στους γονείς που εμπιστεύτηκαν το ένστικτο τους, την Ομοιοπαθητική και εμένα.\nΘέλω να ενημερώσω τους γονείς πως αυτές οι θεραπείες χρήζουν υπομονής προκειμένου τα αποτελέσματα να είναι ορατά και σε στέρεη βάση. Ίσως να πρέπει να αλλάξουν τις διατροφικές συμπεριφορές του παιδιού και να προσπαθήσουν να αποφύγουν όσο είναι δυνατόν τοξικές επιρροές που μπαίνουν εμπόδιο στην δράση της Ομοιοπαθητικής.\nΙωάννα Α. Δανέζη, Ομοιοπαθητικός\nLicentiate in Homeopathy (LCHE), επαγγελματική κατάρτιση στην ομοιοπαθητική, η οποία επιτρέπει την άσκηση στην ομοιοπαθητική και την εγγραφή σε έναν από τους επαγγελματικούς καταλόγους ομοιοπαθητικής.\nΑκολουθεί το The Code Of Ethics\nMobile phone: 6934264797\nΔιαβάστηκε 182 φορές\tΤελευταία τροποποίηση στις Τετάρτη, 17 Ιανουαρίου 2018 08:49\nΠερισσότερα σε αυτή την κατηγορία: « Αποτοξίνωση και ενίσχυση της άμυνας με φυσικό τρόπο\tΗ Ολιστική Αντιμετώπιση του Κροταφογναθικού Συνδρόμου »


'Αν οι κρεατοφάγοι έκαναν σαν vegans' - Το βίντεο που κάνει έναν μικρό χαμό στο ίντερνετ\nΜε πάνω από 1.5 εκατομμύριο views σε λιγότερο από 48 ώρες, το βίντεο του JP Sears θα σου καλύψει την ημερήσια δόση γέλιου.\nO JP Sears θα μπορούσε να είναι ο γκουρού της επόμενης γενιάς. Μέσα από τα βιντεάκια που ανεβάζει στο κανάλι 'AwakenWithJP' στο Youtube προτείνει σπουδαίες λύσεις για το πώς θα γίνεις χορτοφάγος, πώς θα γίνεις ultra spiritual ή πώς θα διαλέξεις έναν γκουρού.\nΣύμφωνα με το LinkedIn, o Κατρούγκαλος εργάζεται ως Υπουργός σε ταβέρνα της Αυστραλίας\nΣιδεροκέφαλος να του ευχηθούμε από αυτό εδώ το μετερίζι.\nΧαζεύοντας το προφίλ του Γιώργου Κατρούγκαλου στο Linkedin έπειτα από την παρατήρηση του φίλου μας dikouv στο Twitter, έρχεσαι αντιμέτωπος με κάτι ΜΑ-ΓΙ-ΚΟ.\n11 tweets για τον τελικό, πιο αστεία από το μαλλί του Αραβίδη\nΣε έναν βαρετό κατά γενική ομολογία τελικό Κυπέλλου, κάτι έπρεπε να παρακολουθούμε πέρα από το παιχνίδι.\nΧρήστος Χατζηιωάννου Πριν από 28 μήνες\nΑν είσαι ΑΕΚ λογικά είσαι σε φάση 'ΕΡΧΟΜΑΣΤΕ'. Αν είσαι Ολυμπιακός, πιάνεις τα μάτια σου σαν τον Μίτσελ να καταλάβεις γιατί ήταν ανάγκη τώρα να σε ξενερώσουν λίγο πριν αρχίσεις τα μπάνια και τα παγωτά. Για όλους όμως, ανεξαρτήτως ομάδας, ο τελικός αυτός ήταν μία σούπα που τους την σέρβιραν χλιαρή. Και ήταν και λίγο άνοστη.\nΚαι ο Στάθης Θεοχάρης είχε πρόγραμμα\nΑναλύουμε πώς οι άνδρες ήρωες των ελληνικών τηλεοπτικών σειρών είχαν πρόγραμμα πολύ καλύτερο από ό,τι έχουμε τόσο καιρό όλοι οι υπόλοιποι.\nΤις τελευταίες ημέρες παρατηρούμε έναν καταιγισμό memes όλων εκείνων που είχαν πρόγραμμα. Από τον Αλέξη Τσίπρα σε έναν random bartender, όλοι διαφημίζουν socialικά το πρόγραμμα το οποίο είχαν και τους οδήγησε με σταθερά βήματα στην επιτυχία. Εμείς εδώ θα το πάμε λίγο διαφορετικά και θα πιάσουμε πρόσωπα τα οποία γιγαντώθηκαν στην συνείδησή μας μέσα από τις ελληνικές τηλεοπτικές σειρές.\nΟι αποκλειστικοί διάλογοι μεταξύ των περασμένων ελληνικών συμμετοχών στη Eurovision\nΡακιντζής, Σαρμπέλ, Ρουβάς, Μαντώ και πολλοί ακόμα σε σπαρταριστές συζητήσεις βγαλμένες απ' τη ζωή και τις πρόσφατες μεγάλες στιγμές της Ελλάδας στο διαγωνισμό.\nΒραδιά Eurovision σήμερα κι όσο κι αν μας αρέσει να κοροϊδεύουμε και να σνομπάρουμε τον μουσικό διαγωνισμό, θα μας λείψει σήμερα το γεγονός ότι η Ελλάδα θα απουσιάζει απ΄τον μεγάλο τελικό.\nO ψεκασμένος Chuck Norris είναι ο Πρόεδρος που αξίζει στην Αμερική\nΑυτή είναι η πραγματική ιστορία του πιο σκληρού ανθρώπου που έχει ποτέ περπατήσει στον πλανήτη Γη.\nΜπορεί ο 75χρονος σταρ (ο οποίος πιστεύει όντως ότι μας ψεκάζουν) να έχει να εμφανιστεί σε ταινία από το The Expandables 2 του 2012, αλλά η πλανητική του επιρροή συνεχίζει να είναι ισχυρή.\nΑν είχαν Facebook στο Game of Thrones, θα πόσταραν αυτά\nΜερικά status updates απευθείας από το Westeros. Εσύ, τι πιστεύεις ότι θα πόσταραν οι χαρακτήρες της σειράς;\nΘωμάς Ζάμπρας Πριν από 28 μήνες\nΗ συζήτηση "τι θα έβαζε ο τάδε αν είχε Facebook" είναι μια πολύ συνηθισμένη συζήτηση, όχι μόνο για το Game of Thrones, το οποίο έχεις δει πόσο αγαπάμε εδώ στο Oneman αλλά για κάθε τι που κερδίζει την προσοχή μας. Αυτή τη φορά δεν μπορούσαμε παρά να δώσουμε λόγο στην Cercei, τον Jamie και τον Hodor. Γι' αυτό και ζητήσαμε από τον Θωμά Ζάμπρα να αφήσει για λίγο τα συγγραφικά του πονήματα για την ΑΕΚ, το καλοκαίρι και τα κινητά τηλέφωνα και να δημιουργήσει μερικά φανταστικά (διπλής) status updates για το Game of Thrones. Σε ποια θα έκανες like;


Δημιουργική απασχόληση και Αγγλικά Προσχολικής Ηλικίας – samara.gr\nΔημοτικο|Προσφορές|Προσφορές Δημοτικού|Προσχολικη Αγωγη\nΤο ιδανικό πρόγραμμα για εργαζόμενους γονείς!\nΔημιουργική απασχόληση και Φύλαξη για παιδιά προσχολικής ηλικίας.\nΑναλαμβάνουμε τα παιδιά μετά το σχολείο τους και τα κρατάμε απασχολημένα με ειδικά σχεδιασμένο πρόγραμμα δημιουργικής απασχόλησης.\nΣτο πρόγραμμα παρέχεται δωρεάν η εκμάθηση Αγγλικών\nΤμήμα Nurcery: 2 ώρες/βδομάδα\nΠαρέχετε η δυνατότητα παραλαβής των παιδιών από το σχολείο τους μετά το τέλος των μαθημάτων.\nΤα παιδιά παραλαμβάνουν συνεργαζόμενα ΤΑΞΙ και τα μεταφέρουν με ασφάλεια στο χώρο του φροντιστηρίου.\n(η υπηρεσία παρέχετε με επιπλέον χρέωση για το κόστος μεταφοράς των παιδιών)\n18 ώρες την εβδομάδα καθημερινή δημιουργική απασχόληση και φύλαξη των παιδιών.\nΔωρεάν Εκμάθηση Αγγλικών (για τμήματα Nurcery & Pre-Junior)\nΤα μαθήματα αγγλικών παραδίδονται από απόφοιτους Αγγλικής Φιλολογίας


Παρουσιάστηκε το Xiaomi Mi A1 με stock Android Nougat\nΗ Xiaomi παρουσίασε σήμερα στο Νέο Δελχί την νέα της συσκευή με dual camera, το Xiaomi Mi A1. Σε επίπεδό hardware η συσκευή είναι όμοια με το MI 5X, όμως η σημαντική διαφορά είναι στην έκδοση Android που τρέχει, καθώς το Mi A1 τρέχει stock Android 7.1.2 Nougat.\nΟ επεξεργαστής του Mi A1 είναι ο Snapdragon 625 συνδυασμένος με 4GB ram και 64GB αποθηκευτικό χώρο. Η οθόνη είναι 5.5'' Full HD LCD.\nΣτο πίσω μέρος υπάρχει dual camera αντίστοιχη με αυτή που διαθέτει το Mi 6, καθώς και dual LED flash. Επιπλέον στο πίσω μέρος υπάρχει και ο σαρωτής δακτυλικών αποτυπωμάτων, ενώ στο κάτω μέρος υπάρχει η επιγραφή "Android One", κάτι που σημαίνει ότι το Mi A1 ανήκει στην κατηγορία των Google συσκευών για developing markets. Όσο για την μπαταρία, αυτή είναι 3080mAh και φορτίζεται μέσω θύρας USB Type-C.\nΤο γεγονός ότι το Mi A1 τρέχει stock Android σημαίνει ότι δεν έχει περασμένη την MIUI 9, και το μόνο που έχει διατηρηθεί από το συγκεκριμένο λογισμικό είναι το camera app. Σύμφωνα με την εταιρεία το Mi A1 θα είναι από τις πρώτες συσκευές που θα πάρουν το update για το Android Oreo μέχρι το τέλος του έτους, ενώ επίσης θα συγκαταλέγεται στις πρώτες συσκευές που θα πάρουν το Android P κάποια στιγμή μέσα στο 2018.\nΟι χρωματικές επιλογές για το Xiaomi Mi A1 θα είναι Black, Gold και Pink, ενώ η τιμή του αναμένεται κάτω από 200€. Θα είναι διαθέσιμο σε 37 χώρες με ημερομηνία έναρξης των πωλήσεων την 12η Σεπτεμβρίου.


Project: Spir.to Coffee & Bar | City Guide\nProject: Spir.to Coffee & Bar\n20 Μαΐου 2018 , Από: Ειρήνη Σιδοπούλου\nΠόσες φορές το μήνα, ξυπνάς και ο οργανισμός σου ζητά απεγνωσμένα καφέ; Πόσες φορές μέσα στη μέρα σκέφτεσαι πόσο πολύ λαχταράς ένα break από τη δουλειά σου, τη σχολή σου, τα ψώνια; Ο καλύτερος τρόπος λοιπόν να ξεκινήσει η μέρα σου είναι με έναν απολαυστικό καφέ σε ένα όμορφο περιβάλλον. Ένα από τα πιο όμορφα μαγαζιά βρίσκεται στην οδό Μπότσαρη 6, κοντά στην Αστυνομία στο κέντρο της πόλης. Φυσικά αναφέρομαι στο «Spir.to Coffee & Bar». Πρόκειται για ένα ήρεμο περιβάλλον, άνετο, με ζεστή ατμόσφαιρα ενώ το προσωπικό του μαγαζιού είναι πάντα έτοιμο να σε εξυπηρετήσει. Αυτό που κάνει ακόμα πιο ξεχωριστό το Spir.to Coffee & Bar είναι η φιλική αντιμετώπιση του πελάτη από τους ιδιοκτήτες Σπύρο και Τόλη.\nΗ διακόσμηση του εσωτερικού χώρου θυμίζει σκηνή βγαλμένη από ταινίες vintage συνδυάζοντας επιτυχημένα πολλά βιομηχανικά στοιχεία, δεμένα ειρηνικά με τα χρώματα του χώρου. Όλα αυτά κάνουν τον πελάτη να ταξιδεύει για λίγο σε μια άλλη εποχή. Είναι βέβαια πολύ σημαντικό να σημειώσουμε ότι το περιβάλλον επιτρέπει στον πελάτη να συζητήσει, και να επιδιώξει ακόμη και επαγγελματική συνάντηση. Και αφού μιλάμε για μια πόλη γεμάτη φοιτητές, μπορούν να διαβάσουν και να εκπονήσουν τις εργασίες τους, διαθέτει δωρεάν Wi-Fi (wink-wink). Ναι μεν το περιβάλλον του είναι κλασσικό αλλά ταυτόχρονα και νεανικό, καθώς μαζεύει κόσμο όλων των ηλικιών, όλων των χαρακτηριστικών.\nΜάλιστα, παρόλο που τα Ιωάννινα φημίζονται για το βροχερό καιρό, δεν λείπουν και οι ηλιόλουστες, ζεστές μέρες. Ο πελάτης μπορεί να απολαύσει τον καφέ του στον εξωτερικό χώρο που διαθέτει το μαγαζί. Ο χώρος αυτός οφείλω να προσθέσω πως είναι άριστα εναρμονισμένος με τον εσωτερικό.\nΝα τονίσω παράλληλα ότι το μαγαζί είναι pet-friendly. Επειδή λοιπόν υπάρχουν πολλοί που έχουν κάποιο κατοικίδιο ζωάκι μπορούν να το φέρουν μαζί τους. Για όλους όσους έχουν λοιπόν κατοικίδιο που είτε έχουν βγάλει βόλτα, είτε δεν θέλουν να το αφήσουν σπίτι μόνο του το «Spir.to Coffee & Bar» είναι κατάλληλο.\nΠοικιλία καφέδων και ροφημάτων για κάθε γούστο θα συναντήσει κανείς στον κατάλογο. Είναι κατάλληλο για κάθε ώρα της ημέρας, αφού το βραδάκι μπορείτε να απολαύσετε ένα ποτήρι κρασί ή μια παγωμένη μπίρα. Επιλέγετε το ποτό της αρεσκείας σας από τον γεμάτο κατάλογο του μαγαζιού και απολαμβάνετε υπό τους ήχους της πόλης. Και μιας και αναφερόμαστε στον κατάλογο καλό είναι να επισημάνω ότι οι τιμές είναι προσιτές, γι’αυτό και το «Spir.to Coffee & Bar» αποτελεί ένα στέκι της πόλης μας.\n+extra tip: το κατάστημα διοργανώνει μέσα στο χρόνο επιτυχημένα πάρτυ, βάζοντας φωτιά στις νύχτες σου (see what I did there?). Έχετε έτσι εσύ και η παρέα σου μια ευκαιρία να γνωρίσετε καινούριο κόσμο και να δοκιμάσετε κάτι διαφορετικό.\nΤι περιμένεις λοιπόν; Πάρε την κολλητή ή τον κολλητό σου, τη μαμά ή τον μπαμπά σου, τη γάτα ή το σκύλο σου. Μια επίσκεψη θα σε πείσει!


Με ποιες προϋποθέσεις τα τοπικά προϊόντα θα κερδίσουν μια θέση στις αγορές του κόσμου - Δημοκρατική της Ρόδου\nΜε ποιες προϋποθέσεις τα τοπικά προϊόντα θα κερδίσουν μια θέση στις αγορές του κόσμου\n22 Νοεμβρίου 2018 8:01 πμ | Νεκτάριος Καλογήρου\nΗ εξαγωγή αγροτικών και λοιπών προϊόντων από τη Ρόδο προς τις αγορές ολόκληρου του κόσμου είναι δραστηριότητα που μπορεί να επιτευχθεί και αυτό φάνηκε καθαρά στη συνάντηση της περασμένης εβδομάδας μεταξύ Ελλήνων παραγωγών με εμπορικές εταιρείες του εξωτερικού. Ο κύκλος των συναντήσεων (export gate) οργανώθηκε στη Θεσσαλονίκη, από την τράπεζα Eurobank. Από τη Ρόδο συμμετείχε η εταιρεία Τροφοσύνθεση Α.Ε, η οποία μάλιστα πέτυχε τη σύναψη συμφωνιών με εισαγωγικές εταιρείες από τις ΗΠΑ και τον Καναδά.\nΕιδικότερα, στην επιχειρηματική συνάντηση της Θεσσαλονίκης κατέστη σαφές ότι τα ροδίτικα προϊόντα, στη συντριπτική τους πλειοψηφία, εξακολουθούν να μην έχουν ταυτότητα. Παρά τα εξαιρετικά ποιοτικά τους χαρακτηριστικά οι αγοραστές του εξωτερικού εξακολουθούν να τα θεωρούν ως “no name”. «Είναι σαν να ξεκινούμε από το μηδέν την προώθηση της μας παραγωγής στο εξωτερικό» περιέγραψε προς τη “δημοκρατική” ο κ. Απόστολος Διμέλλης, ιδρυτής και επικεφαλής της “Τροφοσύνθεση Α.Ε.”. Ωστόσο, μέσα από τις περιγραφές του προς την εφημερίδα, δεν έκρυψε την αισιοδοξία του για τις τεράστιες οικονομικές δυνατότητες που ανοίγονται για συγκεκριμένους παραγωγικούς τομείς των νησιών μας.\n«Το ζητούμενο όλων των μεγάλων εμπορικών εταιρειών του εξωτερικού είναι οι πιστοποιήσεις. Απαιτούν τα προϊόντα για τα οποία γίνεται συζήτηση να έχουν πιστοποιημένες όλες τις ενδείξεις που περιγράφονται στις ετικέτες τους, να είναι σωστά τυποποιημένα και για όλα να υπάρχει εγγύηση σταθερής ποιότητας σε όλα τα χρόνια της παραγωγής» εξήγησε ο κ. Διμέλλης και συμπλήρωσε: «σε αυτές τις συμφωνίες κάθονται απέναντί σου πρόσωπα που γνωρίζουν άριστα το αντικείμενό τους. Στη διάρκεια της συζήτησης γίνεται ανάλυση σε βάθος όλων των χαρακτηριστικών του προϊόντος κι εάν διαπιστώσουν ότι ο παραγωγός ή ο βιοτέχνης δεν μπορεί να σταθεί σε αυτό το επίπεδο, τότε η κουβέντα αμέσως τερματίζεται. Αν όμως δοθούν όλες οι απαντήσεις και οι εγγυήσεις, τότε αμέσως ανοίγονται μεγάλες προοπτικές συνεργασίας».\nΠώς μπορεί να γίνουν\nστην πράξη οι εξαγωγές\nαπό τη Ρόδο προς τις\nΗ μεταφορά αγαθών από τη Ρόδο ή τα άλλα νησιά προς κάθε γωνιά της γης αποτελεί το μεγάλο εμπόδιο για όλες τις παραγωγικές δραστηριότητες. Από την άλλη, είναι ξεκάθαρη η ανάγκη που έχουν οι αγορές του εξωτερικού για ειδικά προϊόντα, έστω κι αν προέρχονται από κάποιο μικρό παραγωγό, που μπορεί να έχει τη μονάδα του, για παράδειγμα, στη Διμυλιά.\nΗ λύση δόθηκε από τους ίδιους τους εισαγωγείς του εξωτερικού. Επειδή πρόκειται για εξαιρετικά μεγάλες εταιρείες, έχουν ανοικτά κοντέινερ σε κεντρικές περιοχές της κάθε χώρας. Μόλις το κοντέινερ γεμίσει εμπόρευμα, αναλαμβάνει η ίδια η εισαγωγική εταιρεία να το μετακινήσει με τους όρους και τις προϋποθέσεις που ισχύουν για τις εισαγωγές στη χώρα προορισμού. Στην Ελλάδα τέτοιου είδους κοντέινερ αναχωρούν συνεχώς από τα μεγάλα, εμπορικά λιμάνια της χώρας (κυρίως από τον Πειραιά). Συνεπώς, ο εξωστρεφής παραγωγός δεν υπεισέρχεται πια στη διαδικασία ατέρμονων συζητήσεων με μεταφορείς, ούτε και βλέπει το προϊόν του να επιβαρύνεται με τεράστια κοστολόγια μεταφοράς. Αρκεί να επιλέξει την κατάλληλη εταιρεία, που κάνει μαζικές εισαγωγές από την Ελλάδα και να έρθει σε συμφωνία (η συμφωνία είναι το δύσκολο κομμάτι). Από κει και πέρα το μεταφορικό κόστος περιορίζεται στη διαδρομή Ρόδος – Πειραιάς (η οποία έχει πολλά περιθώρια να γίνει πιο φθηνή).\nΤα καινοτόμα είδη είναι εύκολο να βρουν το δρόμο προς τις μεγάλες αγορές του εξωτερικού και μάλιστα να επιτύχουν καλές τιμές χονδρικής, καθώς εξαιρούνται στο σκληρό, διεθνή ανταγωνισμό. Ένα καλό παράδειγμα τέτοιου είδους πρακτικής είναι οι συμφωνίες που πέτυχε στη συνάντηση της Θεσσαλονίκης η Τροφοσύνθεση Α.Ε. Η τελευταία, ως εταιρεία στη Ρόδο, ειδικεύεται στην παραγωγή και εμπορία υλικών ζαχαροπλαστικής. Ο επικεφαλής της, κ. Απόστολος Διμέλλης, είναι τεχνολόγος τροφίμων και με εργαλείο την επιστημονική του κατάρτιση έχει προχωρήσει στη δημιουργία έτοιμων μιγμάτων για την παραγωγή παραδοσιακών ελληνικών και μεσογειακών γλυκισμάτων. Για παράδειγμα, δημιούργησε σε σκόνη έτοιμο μίγμα για μελομακάρονα. Ο τελικός καταναλωτής απλώς πρέπει στο μίγμα να προσθέσει νερό και να ακολουθήσει τις οδηγίες που αναγράφονται στη συσκευασία. Το αποτέλεσμα θα δώσει μελομακάρονα εξαιρετικής ποιότητας και γεύσης, χωρίς κόπο και με ελάχιστο χρόνο.\n«Υπήρξε μεγάλο ενδιαφέρον γι’ αυτού του είδους τα μίγματα, καθώς στην Αμερική υπάρχει μεγάλη κοινότητα Ελλήνων ομογενών που αναζητούν τις γεύσεις της πατρίδας τους. Οι εστιάτορες και οι ζαχαροπλάστες εκεί αναζητούν λύσεις που θα τους δώσουν γευστικό αποτέλεσμα και ταυτόχρονα να πληρούν τους κανόνες τροφίμων των ΗΠΑ».\nΕξαιρετικά μεγάλο ενδιαφέρον υπήρξε για τις ροδίτικες πάστες ελιάς. «Έχουμε προχωρήσει σε εκχύλιση διαφόρων ροδίτικών φρούτων και βοτάνων και με το λάδι τους, προχωρήσαμε στην παραγωγή σειράς γεύσεων και χρωμάτων ελαιόπαστας. Το γευστικό και αρωματικό τους αποτέλεσμα είναι εξαιρετικό και προκάλεσε το ενδιαφέρον των εισαγωγέων που ασχολούνται με την εξεζητημένη (γκουρμέ) κουζίνα» δήλωσε υπερήφανος ο κ. Διμέλλης. Σημειώνεται πως ο ίδιος είναι δεύτερης γενιάς ελαιουργός.\nΕγινε μεγάλη συζήτηση\nγια το ροδίτικο ελαιόλαδο\nΤο ελαιόλαδο της Ρόδου τέθηκε ως αντικείμενο συζήτησης σε αρκετά τραπέζια των συναντήσεων μεταξύ Ελλήνων παραγωγών και διεθνών εισαγωγέων της συνάντησης στη Θεσσαλονίκη. Σε όλες τις συζητήσεις αυτό αντιμετωπίσθηκε ως “ανώνυμο λάδι”. Παρότι συγκεκριμένες ροδίτικες οικογένειες παλεύουν επί χρόνια να δώσουν ταυτότητα στο τοπικό ελαιόλαδο, φαίνεται πως η προσπάθειά τους είναι σαν τη σταγόνα στον ωκεανό. Στον αντίποδα, το ελαιόλαδο της Μυτιλήνης βρίσκεται υψηλά στην εκτίμηση όλων των εισαγωγέων του κόσμου και το αναζητούν με το όνομά του.\nΟι Μυτιληνιοί κατάφεραν αυτό το επίτευγμα χάριν της συντονισμένης τους δουλειάς. Πιστοποίησαν το προϊόν τους, το οδήγησαν σε τυποποιητήρια τελευταίας γενιάς και όλοι μαζί (παραγωγοί και ελαιοτριβείς) το κατευθύνουν στην αγορά χονδρικής και λιανικής. Ολοι ακολουθούν συγκεκριμένους κανόνες στους ψεκασμούς, τη συγκομιδή, την αποθήκευση, την τυποποίηση και τη διάθεση. Εχουν υιοθετήσει έναν κύκλο προϋποθέσεων και τρόπου εργασίας που δεν διαταράσσεται, ούτε και διαρρηγνύεται από κανέναν. Έτσι το ελαιόλαδο της Λέσβου σήμερα αποτελεί ένα σήμα εγγυημένης ποιότητας και αδιαπραγμάτευτης τιμής σε όλο τον κόσμο.\nΠρέπει να σημειωθεί ότι στη Ρόδο η παραγωγή ελαιολάδου γίνεται χωρίς κανέναν κανόνα και καμία στρατηγική. Γι’ αυτό και στις περιόδους υψηλής παραγωγής δεν είναι λίγοι οι παραγωγοί και οι ελαιοτριβείς που διοχετεύουν προς τους χονδρεμπόρους της Κρήτης, σε χαμηλή τιμή, το λάδι που δεν πουλήθηκε αμέσως στην αγορά του νησιού. Μάλιστα, το παράδοξο είναι πως οι ίδιοι οι ιδιοκτήτες τουριστικών επιχειρήσεων στη Ρόδο, προωθούν από τα καταστήματά τους συσκευασμένο ελαιόλαδο από την Κρήτη, η παραγωγή του οποίου μπορεί να έγινε στη Ρόδο.\nΟι συναντήσεις μεταξύ παραγωγών και διεθνών εισαγωγέων, έστω κι αν οργανώθηκαν από έναν τραπεζικό οργανισμό, κατέδειξαν με τον πιο άμεσο τρόπο τις μεγάλες ευκαιρίες για καλές εμπορικές συμφωνίες και την ανάπτυξη καινούριων κλάδων τις οικονομίας του νησιού.\nΟι πιστοποιήσεις που έχουν ξεκινήσει να γίνονται για τα Δωδεκανησιακά προϊόντα είναι ένα βήμα, ωστόσο λείπει η ξεκάθαρη στρατηγική, το από κοινού όραμα, με γνώμονα το οποίο θα μπορέσουν να πορευτούν όλοι οι παραγωγοί, αλλά και οι έμποροι του τόπου. Αν τελικά, υιοθετηθεί ένας τέτοιος σχεδιασμός, τότε στα σίγουρα μπορεί είναι λίγοι εκείνοι που τελικά θα καταφέρουν να σταθούν και να κερδίσουν από τις διεθνείς αγορές, ωστόσο είναι βέβαιο πως όλοι οι παραγωγοί και οι μεταποιητές και οι έμποροι θα κερδίσουν πολλά περισσότερα έσοδα πουλώντας προς τους 2.5 εκατομμύρια ετήσιους τουρίστες, τα τοπικά, επώνυμα και ποιοτικώς πιστοποιημένα προϊόντα.